cyanic-selkie/wikianc huggingface dataset:
ഇസ്മായിൽ II
കുടുംബ ഉന്മൂലനം
1576 മെയ് 15-ന് ആകസ്മികമായ വിഷബാധയേറ്റ തഹ്മാസ്പ് I മരിച്ചു. ഉടനെ, ഹൈദർ മിർസ സ്വയം പുതിയ രാജാവായി പ്രഖ്യാപിക്കുകയും കിരീടാധാരണം നടത്തുകയും ചെയ്തു. എന്നിരുന്നാലും, അതേ ദിവസം തന്നെ തന്റെ അധികാരം ഉറപ്പിക്കാൻ വൈകിയ അദ്ദേഹത്തെ ഇസ്മയിലിനെ പിന്തുണച്ച ഖുർച്ചികൾ (വിശ്വസ്തരായ അംഗരക്ഷകർ) പിന്തുണച്ചവരിൽ നിന്ന് ഒറ്റപ്പെടുത്തുകയും ഹെയ്ദർ മിർസയെ കൊല്ലുകയും ചെയ്തു. 1576 മെയ് 31 ന്, 30,000 ക്വിസിൽബാഷ് കുതിരപ്പടയാളികൾ ഖഹ്ഖാഹെ കാസിലിന് മുന്നിൽ ഒത്തുകൂടിക്കൊണ്ട് ഇസ്മയിലിൻറെ മോചനം ആവശ്യപ്പെട്ടതോടെ എല്ലാവരുടേയും പിന്തുണ വാഗ്ദാനം ചെയ്യപ്പെട്ടതിനു ശേഷം മാത്രമാണ് ജയിലിൽ നിന്ന് പുറത്തുവരാൻ അദ്ദേഹം സമ്മതിച്ചത്. 1576 സെപ്തംബർ 1-ന് ഇസ്മായിൽ ഖസ്വിനിൽ പ്രവേശിച്ചുകൊണ്ട് ഇസ്മായിൽ രണ്ടാമനായി സിംഹാസനാരൂഢനായി.
മരണം
തന്റെ സ്ഥാനത്തിന്റെ സുരക്ഷിതത്വത്തെക്കുറിച്ച് ഇസ്മയിലിന് ഉറപ്പു ലഭിച്ചശേഷം, ഷിയാ പണ്ഡിതന്മാരുടെ ഉപദ്രവത്തെ തുടർന്നുള്ള ഒരു പ്രവൃത്തിയെന്ന നിലയിൽ ഇറാനിൽ ഷിയാ മതം അടിച്ചേൽപ്പിക്കുന്നത് മാറ്റിക്കൊണ്ട് സുന്നി വിശ്വാസം പുനരാരംഭിക്കുന്നതിനുള്ള കടുത്ത നടപടികൾ അദ്ദേഹം കൈക്കൊണ്ടു. പിതാവിനോടുള്ള ഇസ്മയിലിന്റെ കഠിനമായ വെറുപ്പും തഹ്മാസ്‌പിന് അനുയോജ്യമെന്ന് തോന്നിയതിന് നേർവിപരീതമായി, അതായത് തഹ്മാസ്‌പിന്റെ തീക്ഷ്ണമായ ഷിയാ പാരമ്പര്യത്തിനെതിരേ എന്തും ചെയ്യാനുള്ള അയാളുടെ ആഗ്രഹവുമാണ് ഈ നടപടിക്ക് നിർദ്ദേശിച്ച ഒരു കാരണമായിരിക്കാം. തന്റെ പിതാവിന്റെ കീഴിൽ ഉയർന്നുവന്ന സ്ഥാപിത ശിയാ മേധാവിത്വത്തെ വിഘടിപ്പിക്കാൻ സഹായകമാകുന്ന വ്യക്തികളെ ഇസ്മായിൽ തേടിയിരുന്നു. അദ്ദേഹത്തിന്റെ പ്രധാന ലക്ഷ്യം ഇസ്ഫഹാനിലെ ഷെയ്ഖ് അൽ-ഇസ്ലാം മിർ സയ്യിദ് ഹുസൈൻ അൽ-കരാക്കി ആയിരുന്നുവെങ്കിലും അസ്ട്രാബാദിൽ നിന്നുള്ള രണോത്സുകരായ ഷിയാക്കൾ, പുതിയ ഖാസി-ഐ മുഅസ്കർ, മഖ്ദൂം ഷിറാസി എന്നിവരെപ്പോലും ഉപദ്രവിക്കുകയും അറസ്റ്റ് ചെയ്യുകയും ചെയ്തു.
അൽ-കരാക്കിയോട് വിശ്വസ്തത പുലർത്തുന്നവരെ നേരിടാൻ അദ്ദേഹം ഒരു കൂട്ടം ഖുർച്ചികളെ (വിശ്വസ്തരായ അംഗരക്ഷകർ) സംഘടിപ്പിച്ചു. കൂടാതെ, ഇസ്മയിലിന്റെ നടപടികളെ അംഗീകരിക്കാത്തതിന് ഖലീഫ അൽ-ഖുലീഫയായ ബൾഗർ ഖലീഫയെ മർദിക്കുകയും അപമാനിക്കുകയും ചെയ്തതോടൊപ്പം അദ്ദേഹത്തിന്റെ മകൻ നൂർ അലി ഖലീഫയെ 1577 ഫെബ്രുവരി 24-ന് നിരവധി ഉന്നത ക്വിസിൽബാഷ് നേതാക്കളോടൊപ്പം അറസ്റ്റുചെയ്ത് വധിക്കുകയും ചെയ്തു.
ഇസ്മായിലിന്റെ കിരീടധാരണത്തിനു ശേഷം പദവി വളരെ ഉയർന്ന പാരി ഖാൻ ഖാനൂമിന് പ്രഭുക്കന്മാർ പ്രണാമം അർപ്പിക്കുകയും കൂടാതെ പല പ്രമുഖ രാജസഭാംഗങം അവളുടെ രക്ഷാകർതൃത്വവും സഹായവും തേടുകയും ചെയ്തു. തന്റെ കൊട്ടാരത്തിലുള്ളവർ സഹോദരിക്കും നൽകിയ പ്രാമുഖ്യവും അവളുടെ രാജ്യകാര്യങ്ങളിലെ ഇടപെ ഇസ്മായിലിൽ അതൃപ്തി ജനിപ്പിച്ചു. അദ്ദേഹം പ്രഭുക്കന്മാരോട് ചോദിച്ചു, "എന്റെ സുഹൃത്തുക്കളേ, സ്ത്രീകൾ രാജ്യകാര്യങ്ങളിൽ ഇടപെടുന്നത് രാജാവിന്റെ ബഹുമാനത്തെ ഹനിക്കുന്നതാണെന്ന് നിങ്ങൾക്ക് മനസ്സിലായില്ലേ?". താമസിയാതെ, അയാൾ പാരി ഖാൻ ഖാനുമിനെ അവളുടെ മുറിയിൽ വീട്ടുതടങ്കലിലാക്കുകയും കാവൽക്കാരെ വർദ്ധിപ്പിക്കുകയും അവളുടെ സാധനങ്ങൾ കണ്ടുകെട്ടുകയും ചെയ്തോടെ അവൾക്ക് സഹോദരനോട് നീരസമുണ്ടായി. കൂടാതെ, ഇസ്മാഈലിന്റെ സുന്നി അനുകൂല നയങ്ങളും അദ്ദേഹം സ്വയം ഒരു സുന്നിയാണെന്ന കിംവദന്തികളും ഖിസിൽബാഷ് നേതാക്കളെ അങ്കലാപ്പിലാക്കി.
1577 നവംബർ 24-ന് രാത്രിയിൽ ഉറങ്ങാൻ കിടക്കുന്നതിന് മുമ്പ് ഇസ്മായിൽ വിഷം കലർന്ന കറുപ്പ് കഷ്ണങ്ങൾ കഴിച്ചു. പിറ്റേന്ന് രാവിലെ, കൊട്ടാരം ഉദ്യോഗസ്ഥർ അയാളെ മരിച്ച നിലയിൽ കണ്ടെത്തി.cradled അക്കാലത്ത് അദ്ദേഹത്തിന്റെ മരണം സ്വാഭാവികമായി കണക്കാക്കപ്പെട്ടിരുന്നുവെങ്കിലും, മരണത്തിന് ഉത്തരവാദികൾ ഖിസിൽബാഷ് നേതാക്കളോ പാരി ഖാൻ ഖാനുമോ ആണെന്ന് പല ചരിത്രകാരന്മാരും ആരോപിച്ചു. 1577 നവംബർ 25 തിങ്കളാഴ്ച രാവിലെ ഇസ്മായിലിന്റെ മൃതദേഹം ഖാസ്‌വിനിലെ ഇമാംസാദെ ഹുസൈൻ ദേവാലയത്തിൽ സംസ്‌കരിച്ചു. തൊട്ടുപിന്നാലെ, ഇസ്മയിലിന്റെ ഒരു വെപ്പാട്ടിയുടെ കുഞ്ഞും കൊല്ലപ്പെട്ടു. ഇസ്മായിലിന്റെ പിൻഗാമിയായി അന്ധനായ സഹോദരൻ മുഹമ്മദ് ഖോദബന്ദ അധികാരമേറ്റു.
സോണിയ ഒസോറിയോ
സോണിയ ഒസോറിയോ ഡി സെന്റ്-മാലോ (ജീവിതകാലം: 25 മാർച്ച് 1928 - 28 മാർച്ച് 2011) ഒരു കൊളംബിയൻ സ്വദേശിയായ ബാലെ നർത്തകിയും കൊറിയോഗ്രാഫറുമായിരുന്നു. തൻറെ നീണ്ട കരിയറിൽ ഒരു പ്രധാന ഫോക്ലോറിസ്റ്റും കലയുടെയും സംസ്കാരത്തിന്റെയും പ്രമോട്ടറുമായിരുന്ന അവർ, കാർണിവൽ ഓഫ് ബാരൻക്വില്ലയുമായി അടുത്ത് പ്രവർത്തിക്കുകയും 1960-ൽ കൊളംബിയ ബാലെ എന്ന പേരിൽ കൊളംബിയയുടെ പ്രാദേശിക നൃത്തങ്ങളും ശൈലികളും താളവും ഉൾക്കൊള്ളുന്ന ഒരു ദേശീയ ബാലെ കമ്പനി സ്ഥാപിക്കുകയും ചെയ്തു.
ആദ്യകാല ജീവിതം
1928 മാർച്ച് 25 ന് ലൂയിസ് എൻറിക് ഒസോറിയോ മൊറേൽസിന്റെയും ലൂസിയ ഡി സെന്റ്-മാലോ പ്രീറ്റോയുടെയും മകളായി ബൊഗോട്ടായിലാണ് ഒസോറിയോ ജനിച്ചത്. ഒരു നാടകകൃത്തും കവിയുമായിരുന്ന അവളുടെ പിതാവ് ലൂയിസ് എൻറിക്ക്, കൊളംബിയ നാടകവേദിയുടെ മുൻഗാമികളിൽ ഒരാളായിരുന്നു.
സെപിദെ (ചലച്ചിത്രം)
2013 ൽ പുറത്തിറങ്ങിയ പേർഷ്യൻ - ഡാനിഷ് ഡോക്യുമെന്ററിയാണ് സെപിദെ - റീച്ചിംഗ് ഫോർ ദ സ്റ്റാർസ്. ബെറിറ്റ് മാഡ്സെനാണ് ഈ ചിത്രം തിരക്കഥയെഴുതി സംവിധാനം ചെയ്തത്. 2013 ലെ ആംസ്റ്റർഡാം അന്തർദേശീയ ഡോക്യുമെന്ററി ഫിലിം ഫെസ്റ്റിവലിലെ മത്സര വിഭാഗത്തിലാണ് ഈ ചിത്രം ആദ്യം പ്രദർശിപ്പിക്കപ്പെട്ടത്.
പിന്നീട് സൺഡേൻസ് ലോക സിനിമ ഡോക്യുമെന്ററി ഫെസ്റ്റിവലിലും പ്രദർശിപ്പിച്ചു.
കഥാ ചുരുക്കം
ഒരു ബഹിരാകാശ സഞ്ചാരിയാകണമെന്നു സ്വപ്‌നം കണ്ട ഇറാനിയൻ പെൺകുട്ടിയുടെ കഥയാണ് സെപിദെ. പതിന്നാറുകാരിയായ സെപിദയ്ക്ക് കുടുംബത്തിൽ നിന്ന് മതിയായ പിന്തുണ ലഭിക്കുന്നില്ല. സ്കൂളിൽ ബഹിരാകാശത്തെക്കുറിച്ച് അധ്യാപകർ ക്ലാസെടുക്കുമ്പോൾ അവൾ ആകാശത്തേക്കു നോക്കുമായിരുന്നു. ആദ്യ  ഇറാനിയൻ ബഹിരാകാശ യാത്രിക അനൗഷ അൻസാരിയുടെ വിഡിയോകൾ കണ്ട ശഷം തന്റെ ആഗ്രഹങ്ങൾ നിറവേറ്റുന്നതിനായി അവൾ കഠിന പ്രയത്നം ചെയ്യുന്നു. അനൗഷ അൻസാരിക്കെഴുതുന്ന ഒരു കത്ത് അവളുടെ ജീവിതത്തെ മാറ്റുന്നു.
വിനോദ് വൈശാഖി
കേരളത്തിൽ നിന്നുള്ള ഒരു കവിയും, അദ്ധ്യാപകനുമാണ് വിനോദ് വൈശാഖി. മലയാളം മിഷൻ റജിസ്ട്രാർ, കലാസാഹിത്യ സംഘം മുൻ സംസ്ഥാന സെക്രട്ടറി, വൈലോപ്പിള്ളി സംസ്കൃതി ഭവൻ വൈസ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്.
പുരസ്കാരങ്ങൾ
പുരസ്കാരം(2022)
അവലംബം
വർഗ്ഗം:അബുദാബി ശക്തി അവാർഡ് ജേതാക്കൾ
ഇലത്തൂർ രാമസ്വാമിശാസ്ത്രികൾ
സംസ്കൃത പണ്ഡിതനും കവിയുമായിരുന്നു ഇലത്തൂർ രാമസ്വാമിശാസ്ത്രികൾ(1824-1887-ചെങ്കോട്ട).വൈയാകരണൻ കൂടിയായിരുന്ന അദ്ദേഹം തിരുവിതാംകൂർ രാജാക്കന്മാരുടെ ആശ്രിതനായിരുന്നു.ആകെ 34 കൃതികൾ അദ്ദേഹം രചിച്ചതായുണ്ട്
അവലംബം
വർഗ്ഗം:സംസ്കൃതപണ്ഡിതർ വർഗ്ഗം:1824-ൽ ജനിച്ചവർ വർഗ്ഗം:1887-ൽ മരിച്ചവർ വർഗ്ഗം:സംസ്കൃതകവികൾ വർഗ്ഗം:സംസ്കൃത കവികൾ
ഖഗോളബലതന്ത്രം
ഖഗോളബലതന്ത്രത്തിന്റെ പ്രധാനപ്പെട്ട ഒരു ഉപശാഖയാണു് ഭ്രമണപഥബലതന്ത്രം (Astrodynamics). കൃത്രിമോപഗ്രഹങ്ങളുടെ ഭ്രമണപഥം കണക്കാക്കുന്ന പഠനശാഖയാണിതു്. ചന്ദ്രന്റെ ഭ്രമണപഥത്തെ മാത്രം കേന്ദ്രീകരിച്ചു പഠിക്കുന്ന മറ്റൊരു ഉപശാഖയാണു് ചന്ദ്രപഥശാസ്ത്രം(Lunar theory).
വർഗ്ഗം:ഖഗോള ജ്യോതിശാസ്ത്രം
ഉണിത്തിരി
ക്ഷത്രിയ വിഭാഗത്തിൽപ്പെട്ട ഒരു ജാതിയാണ് ഉണിത്തിരി. കണ്ണൂർ ജില്ലയിൽ കരിവെള്ളൂർ, ചെറുതാഴം പ്രദേശങ്ങളിൽ ഈവിഭാഗത്തിൽ ഉൾപ്പെടുന്നവരുണ്ട്.
ഗസ് ഹാൾ
അമേരിക്കൻ കമ്മ്യൂണിസ്റ്റ് പാർട്ടിയുടെ നേതാവും, അദ്ധ്യക്ഷ്യനുമായിരുന്നു അർവ്വോ കുസ്റ്റാ ഹാൾബർഗ് എന്ന ഗസ് ഹാൾ. നാലുതവണ അമേരിക്കൻ പ്രസിഡന്റ് സ്ഥാനത്തേക്കു് മത്സരിച്ചു. 1910 ഒക്ടോബർ 8 നു് മിലസോട്ടയിലെ ചെറി പട്ടണത്തിൽ ജനിച്ചു, ഒരു കമ്മ്യൂണിസ്റ്റ് പശ്ചാത്തലമുള്ള കുടുംബത്തിലാണു് വളർന്നതു്. ചെറുപ്പത്തിലെ രാഷ്ട്രീയരംഗത്ത് ഇടപെടാൻ തുടങ്ങി 1937 - ൽ ഉരുക്ക് തൊഴിലാളികളുടെ സമരത്തിൽ  അണിചേർന്നു. അമേരിക്കയിലെ ചെറുകിട പ്രദേശിക ഉരുക്കു് വ്യവസായ തൊഴിലാളികളെ സംഘടിപ്പിക്കാനായി പ്രവർത്തിച്ചു. രണ്ടാം ചുവപ്പ് ഭീതിയുടെ കാലത്ത് സ്മിത് ആക്ട് പ്രകാരം എട്ടുവർഷം ജയിൽവാസമനുഷ്ഠിച്ചു. ജയിൽ മോചിതനായ ശേഷം നാല്പതു് വർഷക്കാലത്തോളം അമേരിക്കൻ കമ്മ്യൂണിസ്റ്റ് പാർട്ടിയുടെ നേതൃനിരയിൽ പ്രവർത്തിച്ചു. 2000 ഒക്ടോബർ 13 നു് ന്യൂയോർക്കിൽ വെച്ചു് അന്തരിച്ചു,
ആദ്യകാലജീവിതം
1910 ഒക്ടോബർ എട്ടിനു മാറ്റ്, സൂസൻ ദമ്പതികളുടെ മകനായാണ് ഗസ് ഹാൾ ജനിച്ചത്. ഫിൻലാന്റിൽ നിന്നുമുള്ള കുടിയേറ്റ കുടുംബമായിരുന്നു ഇത്. തീവ്ര രാഷ്ട്രീയ നിലപാടുകൾ വച്ചുപുലർത്തിയിരുന്നവരായിരുന്നു ഈ ദമ്പതികൾ. അമേരിക്കൻ കമ്മ്യൂണിസ്റ്റ് പാർട്ടിയുടെ ആദ്യകാല പ്രവർത്തകർ കൂടിയായിരുന്നു ഇരുവരും. ഗസ് ഹാൾ ചെറുപ്പം തൊട്ടേ ഏതു കാര്യങ്ങളിലും തന്റേതായ നിലപാടുകൾ സ്വീകരിച്ചിരുന്ന ആളായിരുന്നു. ഇൻഡസ്ട്രിയൽ വർക്കേഴ്സ് ഓഫ് ദ വേൾഡ് എന്ന സംഘടനയിൽ ചേർന്നു പ്രവർത്തിച്ചതിനു മാറ്റിനെ കമ്പനിയിൽ നിന്നും പുറത്താക്കുകയും, ആ കാലഘട്ടത്തിൽ കുടുംബം കടുത്ത ദാരിദ്ര്യം അനുഭവിക്കുകയും ചെയ്തിരുന്നു.
അവലംബം
വർഗ്ഗം:1910-ൽ ജനിച്ചവർ വർഗ്ഗം:ഒക്ടോബർ 8-ന് ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:ഒക്ടോബർ 13-ന് മരിച്ചവർ വർഗ്ഗം:കമ്യൂണിസ്റ്റ് നേതാക്കൾ
സരബ്ജിത് സിങ്
പാകിസ്താനിലെ കോട് ലോക്പഥ് ജയിലിൽ വധശിക്ഷയ്ക്ക് വിധിക്കപ്പെട്ട് തടവിൽ കഴിഞ്ഞിരുന്ന ഇന്ത്യക്കാരനായിരുന്നു സരബ്‌ജിത് സിങ് (ഡിസംബർ 18, 1960-മേയ് 2, 2013) 1990ൽ ലാഹോറിലും ഫൈസലാബാദിലും നടന്ന ബോംബ് സ്ഫോടനങ്ങളിൽ പങ്കുണ്ടെന്ന് ആരോപിച്ചാണ് ഇദ്ദേഹം ശിക്ഷിക്കപ്പെട്ടത്. പാകിസ്താൻ ഇദ്ദേഹത്തെ മൻജിത് സിങ് എന്നാണ് വിശേഷിപ്പിച്ചിരുന്നത്.
ഇന്ത്യയുടെ ചാരസംഘടനയായ റോയുടെ കീഴിൽ പ്രവർത്തിച്ചിരുന്ന ചാരനായിരുന്ന സരബ്ജിത് സിങ് 1990-ൽ അതിർത്തി മുറിച്ച് പാകിസ്താനിലേക്ക് കടന്നപ്പോൾ പാകിസ്താൻ സൈന്യത്തിന്റെ പിടിയിൽ അകപ്പെടുകയായിരുന്നു. പിന്നീടാണ് സ്ഫോടനങ്ങളിലെ പങ്ക് ആരോപിക്കപ്പെട്ട് അദ്ദേഹത്തിന് വധശിക്ഷ വിധിച്ചത്. 1991 മുതൽ 2013-ൽ വധിയ്ക്കപ്പെടുന്നതുവരെ അദ്ദേഹം കോട് ലോക്പഥ് ജയിലിലായിരുന്നു. അദ്ദേഹത്തിന്റെ ഭാര്യ സുഖ്പ്രീത് കൗർ, മക്കളായ സ്വപ്നദീപ് കൗർ, പൂനം കൗർ എന്നിവർ, സഹോദരി ദൽബീർ കൗർ എന്നിവർ അദ്ദേഹത്തിന്റെ മോചനത്തിനായി പലതവണ ഇടപെട്ടിരുന്നു. മാറിമാറി വന്ന കേന്ദ്രസർക്കാരുകൾ പാകിസ്താനുമായുള്ള ചർച്ചകളിൽ ഈ വിഷയം ഉൾക്കൊള്ളിച്ചിരുന്നു. എന്നാൽ, മിക്കപ്പോഴും ഈ വിഷയം തള്ളപ്പെടുകയായിരുന്നു. 2013 ഏപ്രിൽ 26-ന് വൈകീട്ട് 4:30-ന് ജയിലിൽ സഹതടവുകാരുടെ മർദ്ദനത്തിന് വിധേയനായ സരബ്‌ജിത് സിങ് 2013 മേയ് 2-ന് പുലർച്ചെ 1:30-ന് ലാഹോറിലെ ജിന്ന ആശുപത്രിയിൽ വെച്ച് അന്തരിച്ചു. മൃതദേഹം തുടർന്ന് ഇന്ത്യയിലെത്തിച്ച് ജന്മനാട്ടിൽ വച്ച് പൂർണ ഔദ്യോഗിക ബഹുമതികളോടെ സംസ്കരിച്ചു.
അവലംബം
വർഗ്ഗം:1960-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഡിസംബർ 18-ന് ജനിച്ചവർ വർഗ്ഗം:മേയ് 2-ന് മരിച്ചവർ വർഗ്ഗം:പാകിസ്താനിൽ വച്ച് കൊല്ലപ്പെട്ട ഇന്ത്യക്കാർ
ബ്രിട്ടീഷ് അക്കാഡമി ഓഫ് ഫിലിം ആന്റ് ടെലിവിഷൻ ആർട്ട്സ്
ബ്രിട്ടീഷ് അക്കാഡമി ഓഫ് ഫിലിം ആന്റ് ടെലിവിഷൻ ആർട്ട്സ് (BAFTA / bɑːftə /) യുണൈറ്റഡ് കിംഗ്ഡത്തിലെ ഒരു സ്വതന്ത്ര ചാരിറ്റി സംഘടനയാണ്. ബാഫ്റ്റ എന്ന ചുരുക്കപേരിൽ അറിയപ്പെടുന്നു. ചലച്ചിത്രം, ടെലിവിഷൻ, ഗെയിം എന്നിവയെ പിന്തുണക്കുകയും വികസിപ്പിക്കുകയും പ്രോത്സാഹിപ്പിക്കുകയും ചെയ്യുന്നു. വാർഷിക അവാർഡ് ചടങ്ങുകൾക്ക് പുറമേ, യുക്കേയിലും യുണൈറ്റഡ് സ്റ്റേറ്റ്സിലും വർക്ക്ഷോപ്പുകൾ, മാസ്റ്റർക്ലാസ്, സ്കോളർഷിപ്പ്, ലെക്ചറുകൾ, മാനുവൽ സ്കീമുകൾ എന്നിവയിലൂടെ ബി.എ.എൽ.റ്റിക്കുള്ള പരിപാടികളുടെ അന്താരാഷ്ട്ര പരിപാടികളും പഠനപരിപാടികളും ഉണ്ട്.
തായ്‌ലാന്റ് ഉൾക്കടൽ
താരതമ്യേന ആഴംകുറഞ്ഞ ഒരു ചെറിയ ഉൾക്കടൽ ആണ് തായ്‌ലാന്റ് ഉൾക്കടൽ. ഗൾഫ് ഓഫ് തായ്‌ലാന്റ് (Gulf of Thailand), ഗൾഫ് ഓഫ് സാം-സിയാം (സ്യാം) (Gulf of Siam) എന്നീ പേരുകളിലും ഇത് അറിയപ്പെടുന്നുണ്ട്. ദക്ഷിണ ചൈനയുടെ പടിഞ്ഞാറൻ ഭാഗത്തായും ആർക്കിപിലാജിക് സമുദ്രത്തിന്റെ കിഴക്കൻ ഭാഗത്തായും പസഫിക് സമുദ്രത്തിന്റെ പടിഞ്ഞാറാണ് തായ്‌ലാന്റ് ഉൾക്കടൽ സ്ഥിതിചെയ്യുന്നത്. ഏകദേശം 800 കിലോമീറ്റർ (497 മൈൽ) നീളവും 560 കിലോമീറ്റർ (348 മൈൽ) വീതിയുമാണ് തായ്‌ലാന്റ് ഉൾക്കടലിന്. 320,000 ചതുരശ്ര കിലേമീറ്റർ (123,553 ചതുരശ്ര മൈൽ) പരന്നുകിടക്കുന്ന ഈ ഉൾക്കടൽ തായ്‌ലാന്റിനെ അതിന്റെ വടക്കും, പടിഞ്ഞാറും തെക്കുപടിഞ്ഞാറും വലയം ചെയ്തുകിടക്കുകയാണ്. കമ്പോഡിയയുടെയും വിയറ്റനാമിന്റെയും വടക്കുകിഴക്കായും ഉൾക്കടലിന്റെ തെക്കുകിഴക്കായി സൗത്ത് ചൈന കടലുമാണ്.
പേരിന് പിന്നിൽ
ആധുനിക തായ് ഭാഷയിൽ ഗൾഫ് (ഉൾക്കടൽ) എന്നതിന് Ao Thai (อ่าวไทย,, "Thai Gulf") എന്നാണ് പറയുന്നത്. ലോകത്തിലെ സമുദ്രങ്ങളിലെയും ജലപാതകളിലേയും ജലഗതാഗതത്തിന് ആവശ്യമായ വെള്ളത്തിന്റെ അളവ് ശരിയായ രീതിയിൽ കണക്കാക്കുകയും സമുദ്രങ്ങളുടെ മാപ്പുകൾ നിർമ്മിക്കുകയും ചെയ്യുക എന്ന ലക്ഷ്യം മുൻനിർത്തി പ്രവർത്തിക്കുന്ന ആഗോള സംഘടനയായ ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ (ഐഎച്ച്ഒ) ആണ് തായ് ഉൾക്കടലിന് ഗൾഫ് ഓഫ് തായ്‌ലാന്റ് എന്ന ഔദ്യാഗികമായി പേര് നൽകിയത്. മലായ് ഭാഷയിലും ഖ്‌മെർ ഭാഷയിലും തായ്‌ലാന്റ് ഉൾക്കടലിന്റെ പേര് ഗൾഫ് ഓഫ് സിയാം "Gulf of Siam", Teluk Siam (തെലുക് സിയാം) എന്നാണ്. കൂടാതെ ഖ്‌മെർ ഭാഷയിൽ അഉ സിയാം ឈូងសមុទ្រសៀម, Chhoung Samut Siem, എന്നാാണ്. തായ് ഭാഷയിൽ ആഓ സയാം എന്നുമാണ്. Ao Sayam (อ่าวสยาม). എന്നും അറിയപ്പെടുന്നുണ്ട്. പതിനാറാം നൂറ്റാണ്ടിൽ പോർച്ചുഗീസ് പര്യവേക്ഷകർ യൂറോപ്യൻ വേൾഡ് മാപ്പിൽ നിന്ന് ഫാന്റം ഡ്രാഗൺ ടാഗുകൾ നീക്കം ചെയ്യുന്നതിന് മുൻപ് നവോത്ഥാന കാലത്ത് ചാർട്ടുകളും ഭൂഗോളപടങ്ങളും വരച്ചിരുന്നവരും ഗ്രീക്കുകാരും റോമൻക്കാരും അറബികളും പേർഷ്യക്കാരും തായ്‌ലാന്റ് ഉൾക്കടലിനെ പൊതുവായി തിരിച്ചറിഞ്ഞിരുന്നത് ഗ്രേറ്റ് ഗൾഫ് Great Gulf (Latin: Magnus Sinus) എന്നായിരുന്നു.
ഭൂമിശാസ്ത്രം
കംബോഡിയ, തായ്‌ലാന്റ്, വിയറ്റ്‌നാം എന്നീ രാജ്യങ്ങളുടെ അതിർത്തികളാണ് തായ്‌ലാന്റ് ഉൾക്കടൽ. 304,000 ചതുരശ്ര കിലോമീറ്ററാണ് ഈ ഉൾക്കടലിന്റെ മൊത്തം അടിത്തട്ട്. തായ്‌ലാന്റ് ഉൾക്കടലിന്റെ വടക്കൻ മുനമ്പ് ചാവോ ഫ്രയ നദിയുടെ നദീമുഖമായ ബാങ്കോങ് ഉൾക്കടലാണ്. തായ്‌ലാന്റ് ഉൾക്കടലിന്റെ തെക്കേ അതിർത്തി തെക്കൻ വിയറ്റനാമിന്റെ കേപ് ബായ് ബങ്ക് ആണ്. മലേഷ്യൻ തീരത്തിന്റെ കോട്ട ബാറു നഗരത്തിന്റെ ഭാഗത്തേക്കാണിത്. മെകോങ് നദീ മുഖത്തിന് നേരെ തെക്കാണ് ഈ ഭാഗം. തായ്‌ലാന്റ് ഉൾക്കടലിന് താരതമ്യേന ആഴം കുറവാണ്. 58 മീറ്റർ (190 അടി) മുതൽ പരമാവധി 85 മീറ്റർ (279 അടി) വരേയാണ് ഇതിന്റെ ആഴം. വിവിധ നദികളിൽ നിന്നുള്ള ശക്തമായ വെള്ളം ഒഴുകിവരുന്നത് മൂലം തായ്‌ലാന്റ് ഉൾക്കടലിന്റെ ലവണാംശം കുറയ്ക്കുകയും എക്കൽപ്പാളിയും മട്ടും വർദ്ധിക്കുകയും ചെയ്യുന്നു. അതിനാൽ, ഇതിലേക്കുള്ള വെള്ളത്തിന്റെ ഒഴുക്ക് വേഗത കുറച്ചിരിക്കുകയാണ്. എക്കൽ മട്ടുകൾ നിറഞ്ഞ് ഉൾക്കടലിന്റെ മധ്യത്തിലെ താഴ്ച 50 മീറ്ററിൽ (160അടി) താഴെയാണ്. തായ്‌ലാന്റ് ഉൾക്കടലിലേക്ക് ഒഴുകിയെതതുന്ന പ്രധാന നദികൾ ചാവോ ഫ്രയ, താ ചിൻ നദി, മയ് ക്ലോങ്, ബാങ് പക്രോങ് എന്നിവയാണ്.
കടൽതട്ടിന്റെ രൂപഘടന
പതിനായിരക്കണക്കിന് ചതുരശ്ര അടി വിസ്താരത്തിലാണ് തായ്‌ലാന്റ് ഉൾക്കടലിന്റെ അടിത്തട്ട്. തായ്‌ലാന്റ് ഉൾക്കടൽ.304,000 ചതുരശ്ര കിലോമീറ്ററാണ് ഈ ഉൾക്കടലിന്റെ അടിത്തട്ടിന്റെ മൊത്തം വിസ്തൃതി. 50 അടിയിൽ അധികം ആഴമുണ്ട് ഈ ഉൾക്കടലിന്.
അവലംബം
വർഗ്ഗം:ശാന്തമഹാസമുദ്രത്തിലെ ഉൾക്കടലുകൾ
എബ്രഹാം കോശി
മലയാളത്തിലെ സിനിമ-നാടക നടനാണ് എബ്രഹാം കോശി
സിനിമകൾ
അറുപതോളം സിനിമകളിൽ അഭിനയിച്ചിട്ടുണ്ട്.
അവലംബം
വർഗ്ഗം:മലയാളചലച്ചിത്ര അഭിനേതാക്കൾ
രാഗം (കോഴിക്കോട് എൻ. ഐ. ടി.യിലെ സാംസ്കാരികോത്സവം)
കേരളത്തിലെ പ്രമുഖ സാങ്കേതികവിദ്യാഭ്യാസസ്ഥാപനങ്ങളിൽ ഒന്നായ കോഴിക്കോട് നാഷണൽ ഇൻസ്റ്റിറ്റ്യൂട്ട് ഓഫ് ടെൿനോളജിയുടെ അഭിമുഖ്യത്തിൽ വർഷംതോറും നടത്തിവരുന്ന ഒരു സാംസ്കാരികോത്സവമാണു്  രാഗം.
കട്ടിചുണ്ടൻ തിരുത
കട്ടിച്ചുണ്ടൻ തിരുത അഥവാ thicklip grey mullet, Chelon labrosus, എന്നെല്ലാം പറയാവുന്ന ഈ മത്സ്യം ഒരു തീരദേശ മത്സ്യമാണ്. മുള്ളറ്റ് എന്ന് ആംഗലത്തിൽ പറയുന്ന ഈ തിരുത ഇനം 32 മുതൽ 75 സെന്റിമീറ്ററോളം നീളത്തിൽ വളരുന്നു. ക്ട്ടിയുള്ള മേൽചുണ്ടാണ് അവക്കീ പേർ നൽകാൻ കാരണമായത്.
ആൽഗേ, ചെറിയ ഷട്പദങ്ങൾ, പോലുള്ളവയാണ് അവയുടെ ഭക്ഷണം.
ശീതകാലത്താണ് ഇവ മുട്ടയിടുന്നത്.
മനുഷ്യബന്ധം
മനുഷ്യൻ ഇവയെ ഭക്ഷണം എന്നനിലക്കും ക്രീഡാമത്സ്യമെന്നനിലക്കും വളർത്തുന്നു.
അവലംബം
thicklip grey mullet വർഗ്ഗം:യൂറോപ്പിലെ മത്സ്യങ്ങൾ വർഗ്ഗം:ആഫ്രിക്കയിലെ മത്സ്യങ്ങൾ വർഗ്ഗം:മത്സ്യങ്ങൾ
ഫുൽ‌മിനേറ്റിംഗ് സിൽ‌വർ‌
വെള്ളി അടിസ്ഥാനമാക്കിയുള്ള നിരവധി സ്ഫോടകവസ്തുക്കൾക്ക് ചരിത്രപരമായി ഉപയോഗിച്ചിരുന്ന പേരാണ് ഫുൽ‌മിനേറ്റിംഗ് സിൽ‌വർ‌. വളരെയെളുപ്പത്തിലും അപകടകരമായും പൊട്ടിത്തെറിക്കുറിക്കുന്നവയായതിനാലാവാം ഇങ്ങനെ അറിയപ്പെടുന്നത്. ഇതിന് കൃത്യമായ നിർവചനമില്ലെങ്കിലും താഴെപ്പറയുന്ന സംയുക്തങ്ങളെ ഫുൽമിനേറ്റുകൾ എന്നു വിളിക്കാറുണ്ട് :
ഈ സംയുക്തങ്ങളിൽ പലതിന്റെയും സ്ഥിരത അവ എങ്ങനെ സംഭരിക്കുന്നു അല്ലെങ്കിൽ കൈകാര്യം ചെയ്യുന്നു എന്നതിനെ ആശ്രയിച്ച് വ്യത്യാസപ്പെടാം. ഇക്കാര്യത്തിൽ ജലാംശം പലപ്പോഴും ഒരു പ്രധാന ഘടകമാണ്.
അവലംബം
വർഗ്ഗം:സിൽവർ സംയുക്തങ്ങൾ
കാൾ അഡോൾഫ് അഗാർധ്
കാൾ അഡോൾഫ് അഗാർധ് (23 January 1785, Båstad, Sweden - 28 January 1859, Karlstad) സ്വീഡങ്കാരനായ സസ്യശാസ്ത്രജ്ഞൻ ആയിരുന്നു. ആൽഗകളെപ്പറ്റി അദ്ദേഹം പ്രത്യേകം പഠിച്ചു.
കുടുംബം
അദ്ദേഹം സസ്യശാസ്ത്രജ്ഞനായിരുന്ന ജക്ക്ബ് ഷോർജ് അഗാർധിന്റെ പിതാവായിരുന്നു.
അവലംബം
വർഗ്ഗം:സസ്യശാസ്ത്രജ്ഞർ വർഗ്ഗം:1785-ൽ ജനിച്ചവർ വർഗ്ഗം:1859-ൽ മരിച്ചവർ വർഗ്ഗം:സ്വീഡിഷ് സസ്യശാസ്ത്രജ്ഞർ
നീലം താഴ്‍വര
ഔദ്യോഗികമായി ഇന്ത്യയുടേതും പാകിസ്താൻ അന്യായമായി കൈവശം വച്ചിരിക്കുന്നതുമായ കാശ്മീർ മേഖലയിലെ 144 കിലോമീറ്റർ നീളമുള്ളതും വില്ലുപോല വളഞ്ഞു കിടക്കുന്നതുമായ ഒരു താഴ്‌വരയാണ് നീലം താഴ്‌വര (Urdu: وادیِ نیلم ‎). താഴ്‌വരയിലുടനീളം ഒഴുകുന്ന നീലം നദിയുടെ പേരാണ് താഴ്‌വരയുടെ പേരിനു നിദാനം. ഈ പട്ടണം കഖാൻ താഴ്‌വരയ്ക്കു സമാന്തരായി കിടക്കുന്ന പാകിസ്താൻ കയ്യേറ്റ പട്ടണമായ മുസാഫറാബാദിന് വടക്കുകിഴക്കായിട്ടാണ് സ്ഥിതി ചെയ്യുന്നത്. രണ്ടു താഴ്‌വരകളും അതിരുതിരിക്കുന്നത് മഞ്ഞുമൂടിയതും സമുദ്രനിരപ്പിൽ നിന്ന് 4,000 മീറ്റർ (13,000 അടി) വരെ ഉയരമുള്ളതുമായ പർവ്വതങ്ങളാണ്.
അവലംബം
വർഗ്ഗം:ആസാദ് കശ്മീർ വർഗ്ഗം:ഇന്ത്യയിലെ ‌താഴ്‌വരകൾ
കൗബോയ്
വർഗ്ഗം:ജനവിഭാഗങ്ങൾ
സ്മിൽജാൻ
സ്മിൽജാൻ ക്രൊയേഷ്യയിലെ പടിഞ്ഞാറൻ ലിക്കയിലെ പർവതപ്രദേശത്തുള്ള ഒരു ഗ്രാമമാണ്. ഗോസ്പിക്കിന് 6 കിലോമീറ്റർ (3.7 മൈൽ) വടക്കുപടിഞ്ഞാറായും സാഗ്രെബ്-സ്പ്ലിറ്റ് ഹൈവേയിൽ നിന്ന് പതിനഞ്ച് കിലോമീറ്റർ അകലെ സ്ഥിതിചെയ്യുന്ന ഈ ഗ്രാമത്തിലെ ജനസംഖ്യ 418 ആയിരുന്നു (2011). കണ്ടുപിടുത്തക്കാരനും എഞ്ചിനീയറുമായിരുന്ന നിക്കോള ടെസ്‌ലയുടെ ജന്മസ്ഥലമാണ് ഈ ഗ്രാമം.
ഹച്ചിമിയ അഹമദ
കൊമോറിയൻ വംശജയായ ഒരു ഫ്രഞ്ച് ചലച്ചിത്ര സംവിധായികയാണ് ഹച്ചിമിയ അഹമദ (ജനനം: 1976).
ജീവിതം
1976-ൽ ഡൺകിർക്കിൽ കൊമോറിയൻ മാതാപിതാക്കളുടെ മകളായി ഹച്ചിമിയ അഹമദ ജനിച്ചു. അവർ ഒരു ഡൺകിർക്ക് വീഡിയോ സ്റ്റുഡിയോയിൽ കൗമാരപ്രായത്തിൽ ചെറിയ ഡോക്യുമെന്ററികൾ നിർമ്മിച്ചു. പിന്നീട് ബ്രസ്സൽസിലെ INSAS-ൽ ചലച്ചിത്രസംവിധാനം പഠിച്ചു. 2004-ൽ ബിരുദം നേടി. അവരുടെ ഹ്രസ്വ നാടകമായ The Ylang Ylang Residence (2008) ചിത്രീകരിച്ചത് കൊമോറോസ് ദ്വീപുകളിലും കൊമോറിയൻ ഭാഷയിലുമാണ്. 2008-ലെ കാൻ ഫിലിം ഫെസ്റ്റിവലിലെ ഇന്റർനാഷണൽ ക്രിട്ടിക്‌സ് വീക്ക് ഉൾപ്പെടെ 35-ലധികം അന്താരാഷ്ട്ര ഫെസ്റ്റിവലുകളിൽ ഈ ചിത്രം പ്രദർശിപ്പിച്ചിട്ടുണ്ട്. 2009-ലെ ക്വിൻസെൻവ് ഇന്റർനാഷണൽ ഫിലിം ഫെസ്റ്റിവൽ ഓഫ് ഔയ്ഡ, 2009-ലെ ഫ്രാങ്കോഫോൺ ഫെസ്റ്റിവൽ ഓഫ് വോൾക്സ്-എൻ-വെലിൻ, 2009-ലെ ആഫ്രിക്കൻ, ഏഷ്യൻ, ലാറ്റിനമേരിക്കൻ ഫിലിം ഫെസ്റ്റിവൽ ഓഫ് മിലാൻ എന്നിവിടങ്ങളിൽ ഇത് പുരസ്കാരങ്ങൾ നേടി.
അഹമദ ഒരു ഫീച്ചർ ഫിലിം മെയ്‌സനെ ഓർ ദ കാന്റിക്കിൾ ഓഫ് ദ സ്റ്റാർസ് പ്രൊജക്‌റ്റിൽ പ്രവർത്തിക്കുന്നു.
പുറംകണ്ണികൾ
വർഗ്ഗം:ആഫ്രിക്കൻ ചലച്ചിത്ര സംവിധായകർ വർഗ്ഗം:1976-ൽ ജനിച്ചവർ
പുള്ളിക്കട
കൊല്ലം നഗരത്തിനുള്ളിലെ ഒരു പ്രദേശമാണ് പുള്ളിക്കട. നഗരകേന്ദ്രമായ ചിന്നക്കടയിൽ നിന്നും ഒരു കിലോമീറ്ററോളം അകലെയാണിത്. പുള്ളിക്കടയിൽ ഏതാണ്ട് 327 കുടുംബങ്ങൾ താമസിക്കുന്ന ഒരു ചേരിപ്രദേശമുണ്ട്.
അവലംബം
വർഗ്ഗം:കൊല്ലം നഗരത്തിലെ സ്ഥലങ്ങൾ
സീഗ്രാം മന്ദിരം
ന്യൂയോർക് നഗരത്തിലെ മാൻഹട്ടനിലുള്ള മിഡ്ടൗണിൽ സ്ഥിതിചെയ്യുന്ന ഒരു അംബരചുംബിയാണ് സീഗ്രാം ബിൽഡിങ് (ഇംഗ്ലീഷ്: Seagram Building). 52,53 എന്നീ സ്ട്രീറ്റുകൾക്കിടയിലായി 375 പാർക് അവന്യുവിലാണ് ഇതിന്റെ സ്ഥാനം. ഈ കെട്ടിടത്തിന്റെ ഘടന പ്രധാനമായും രൂപകല്പന ചെയ്തത് ജെർമ്മൻ വാസ്തുശില്പിയായ ലുഡ്വിഗ് മീസ് വാന്റ്റെറൊയാണ്. ഫിലിപ് ജോൺസണും ഈ മന്ദിരത്തിന്റെ ഉൾഭാഗം രൂപകല്പനചെയ്യുന്നതിൽ പ്രധാനപങ്കുവഹിച്ചിട്ടുണ്ട്.
38നിലകളുള്ള ഈ കെട്ടിടത്തിന്റെ ആകെ ഉയരം 515 അടിയാണ്. 1958ലാണ് ഇതിന്റെ നിർമ്മാണം പൂർത്തിയായത്. ആധുനിക വാസ്തുവിദ്യയുടെയും ഫങ്ക്ഷണലിസത്തിന്റെയും ഒരു ഉദാത്ത മാതൃകയായി ഈ കെട്ടിടം നിലകൊള്ളുന്നു.
അവലംബം
വർഗ്ഗം:അംബരചുംബികൾ
സിൽവർ നൈട്രൈഡ്
Ag3N എന്ന തന്മാത്രാസൂത്രത്തോടുകൂടിയ സ്ഫോടനാത്മക രാസസംയുക്തമാണ് സിൽവർ നൈട്രൈഡ്. ഇത് കറുത്ത, ലോഹ രൂപത്തിലുള്ള ഖരപദാർത്ഥമാണ്. സിൽവർ ഓക്സൈഡ് അല്ലെങ്കിൽ സിൽവർ നൈട്രേറ്റ് അമോണിയയുടെ സാന്ദ്രീകൃത ലായനികളിൽ ലയിക്കുമ്പോൾ സിൽവർ നൈട്രൈഡ് രൂപം കൊള്ളുന്നു. ഇത് ഡയാമീൻ സിൽവർ കോംപ്ലക്‌സിന്റെ രൂപവത്കരണത്തിന് കാരണമാവുകയും പിന്നീട് Ag3N ആയി വിഘടിക്കുകയും ചെയ്യുന്നു. സംയുക്തത്തിന്റെ അടിസ്ഥാന സ്വതന്ത്ര ഊർജ്ജം ഏകദേശം +315 kJ / mol ആകുമ്പോൾ ഇത്, സിൽവർ ലോഹവും നൈട്രജൻ വാതകവുമായി വിഘടിപ്പിക്കുന്ന ഒരു എൻ‌ഡോതെർമിക് സംയുക്തമാക്കി മാറ്റുന്നു.
ചരിത്രം
സിൽ‌വർ‌ നൈട്രൈഡിനെ മുമ്പ്‌ ഫുൽ‌മിനേറ്റിംഗ് സിൽ‌വർ‌ എന്നാണ് വിളിച്ചിരുന്നത്, എന്നാൽ ഇത് സിൽ‌വർ‌ ഫുൾ‌മിനേറ്റ് അല്ലെങ്കിൽ‌ സിൽ‌വർ‌ അസൈഡ് എന്നിവയുമായി ആശയക്കുഴപ്പമുണ്ടാക്കാം, മറ്റ് സം‌യുക്തങ്ങളും ഈ പേരിൽ‌ പരാമർശിക്കപ്പെടുന്നു. Ag2O യുടെ അമോണിയാക്കൽ ലായനിയിൽ നിന്ന് ഫുൾമിനേറ്റ്, അസൈഡ് സംയുക്തങ്ങൾ രൂപം കൊള്ളുന്നില്ല. 1788 ൽ ഫ്രഞ്ച് രസതന്ത്രജ്ഞനായ ക്ലോഡ് ലൂയിസ് ബെർത്തൊലെറ്റ് ആണ് ആദ്യമായി ഫുൽ‌മിനേറ്റിംഗ് സിൽ‌വർ‌ നിർമ്മിച്ചത്.
സവിശേഷതകൾ
സിൽവർ നൈട്രൈഡ് വളരെക്കുറഞ്ഞ അളവിൽ മാത്രമേ വെള്ളത്തിൽ ലയിക്കുന്നുള്ളൂ. എന്നാൽ, ധാതു ആസിഡുകളിൽ വിഘടിക്കുന്നു. സാന്ദ്രീകൃത ആസിഡുകളിൽ വിഘടനം സ്ഫോടനാത്മകമാണ്. ഇത് അന്തരീക്ഷ ഊഷ്മാവിൽ വായുവിൽ പതുക്കെ വിഘടിക്കുകയും 165 °C വരെ ചൂടാകുമ്പോൾ പൊട്ടിത്തെറിക്കുകയും ചെയ്യും.
അപകടങ്ങൾ
വെള്ളി സംയുക്തങ്ങളും അമോണിയയും ഉൾപ്പെടുന്ന പരീക്ഷണങ്ങളിൽ പലപ്പോഴും സിൽവർ നൈട്രൈഡ് അശ്രദ്ധമായി ഉൽ‌പാദിപ്പിക്കപ്പെടുന്നു. ഇത് വിസ്മയകരമായ വിസ്ഫോടനത്തിലേക്ക് നയിക്കുന്നു. സിൽവർ നൈട്രൈഡ് രൂപം കൊള്ളുന്നുണ്ടോ എന്നത് ലായനിയിലെ അമോണിയയുടെ സാന്ദ്രതയെ ആശ്രയിച്ചിരിക്കുന്നു. 1.52 M അമോണിയ ലായനിയിലെ സിൽവർ ഓക്സൈഡ് നൈട്രൈഡിലേക്ക് എളുപ്പത്തിൽ പരിവർത്തനം ചെയ്യപ്പെടുന്നു. എന്നാൽ, 0.76 M ലായനിയിലെ സിൽവർ ഓക്സൈഡ് നൈട്രൈഡായി മാറുന്നില്ല. സിൽവർ ഓക്സൈഡ് വരണ്ട അമോണിയയുമായി പ്രതിപ്രവർത്തിക്കുമ്പോഴും Ag3N ഉണ്ടാവാം. വരണ്ട സിൽവർ നൈട്രൈഡ് കൂടുതൽ അപകടകരമാണ്. ഡ്രൈ സിൽവർ നൈട്രൈഡ് ഒരു കോൺടാക്റ്റ് സ്ഫോടകവസ്തുവാണ്, അത് വളരെച്ചെറിയ സ്പർശത്തിന്റെ ഫലമായിപ്പോലും പൊട്ടിത്തെറിച്ചേക്കാം. നനഞ്ഞാലും ഇത് സ്ഫോടനാത്മകമാണെങ്കിലും,  ശേഷി കുറവാണ്. സംയുക്തത്തിന്റെ നനഞ്ഞ നിക്ഷേപങ്ങളിൽ സ്ഫോടനങ്ങൾ താരതമ്യേന കുറവാണ്. അതിന്റെ ദീർഘകാല അസ്ഥിരത കാരണം, Ag3N ന്റെ നിക്ഷേപങ്ങൾക്ക് കാലക്രമേണ അവയുടെ സംവേദനക്ഷമത നഷ്ടപ്പെടുന്നു.
സിൽവർ നൈട്രൈഡ് പരലുകൾ കണ്ടെയ്നർ ചുവരുകളിൽ കണ്ണാടി പോലുള്ള നിക്ഷേപങ്ങളായി പ്രത്യക്ഷപ്പെടാം. നേർപ്പിച്ച അമോണിയ അല്ലെങ്കിൽ സാന്ദ്രീകൃത അമോണിയം കാർബണേറ്റ് ലായനി ഉപയോഗിച്ച് ഈ നിക്ഷേപങ്ങൾ ലയിപ്പിച്ച് നീക്കംചെയ്ത് സ്ഫോടന അപകടം ഒഴിവാക്കുന്നു.
ഈ പദത്തിന്റെ മറ്റ് ഉപയോഗങ്ങൾ
"സിൽവർ നൈട്രൈഡ്" എന്ന പേര് ചിലപ്പോൾ സിൽവർ മെറ്റൽ, സിലിക്കൺ നൈട്രൈഡ് എന്നിവയുടെ നേർത്ത പാളികൾ അടങ്ങുന്ന പ്രതിഫലന കോട്ടിംഗിനെ വിവരിക്കാനും ഉപയോഗിക്കുന്നു. ഈ പദാർത്ഥം സ്ഫോടനാത്മകമല്ല, യഥാർത്ഥ സിൽവർ നൈട്രൈഡുമല്ല. കോട്ട് മിററുകളും ഷോട്ട്ഗണുകളും ഇത് ഉപയോഗിക്കുന്നു.
പരാമർശങ്ങൾ
വർഗ്ഗം:സ്ഫോടക രാസവസ്തുക്കൾ വർഗ്ഗം:സിൽവർ സംയുക്തങ്ങൾ
രാമപ്പ ക്ഷേത്രം
തെക്കേ ഇന്ത്യയിൽ തെലങ്കാന സംസ്ഥാനത്തിലെ ഹൈദരാബാദിൽ നിന്നും 157 കിലോമീറ്റർ അകലെ കാക്കാത്തിയ രാജവംശത്തിന്റെ തലസ്ഥാനമായ വാറങ്കൽ നിന്ന് 77 കി മീ അകലെയായി രാമലിംഗേശ്വര ക്ഷേത്രം എന്നും അറിയപ്പെടുന്ന രാമപ്പ ക്ഷേത്രം സ്ഥിതി ചെയ്യുന്നു. 13-ഉം 14-ഉം നൂറ്റാണ്ടുകളിലെ മഹത്ത്വമുള്ള നാളുകളിൽ ജയശങ്കർ ഭുപൽപള്ളി ജില്ലയിലെ മുളക് താലൂക്കിൽ സ്ഥിതിചെയ്യുന്ന  വെങ്കടപൂർ മണ്ഡലിലെ പാലാംപെറ്റ് ഗ്രാമത്തിലെ ഒരു താഴ്വരയിലായിരുന്നു ഈ ക്ഷേത്രം നിർമ്മിച്ചത്.
ബാഹ്യ ലിങ്കുകൾ
വർഗ്ഗം:ഇന്ത്യയിലെ ലോകപൈതൃകകേന്ദ്രങ്ങൾ
പോച്ചംപള്ളി സാരി
ആന്ധ്രാപ്രദേശിലെ ഭൂദാൻ പോച്ചംപള്ളി എന്ന സ്ഥലത്ത് പരമ്പരാഗത രീതിയിൽ നിർമ്മിക്കുന്ന സാരികളാണ് പോച്ചംപള്ളി സാരികൾ എന്ന് അറിയപ്പെടുന്നത്. പ്രത്യേകമായ ജ്യാമിതീയ ഡിസൈനുകളാണ് ഈ സാരികളെ പ്രശസ്തമാക്കുന്നത്. 2005-ൽ പോച്ചംപള്ളി സാരി ഭൗമസൂചികയിൽ ഇടം നേടി.
പോച്ചംപള്ളി സാരികളുടെ നിർമ്മാണം താരതമ്യേനെ സങ്കീർണവും ദൈർഘ്യമേറിയതുമാണ്. തുണി മുഴുവനായി ഡൈ ചെയ്യുന്നതിനു പകരമായി ഇവിടെ ഒരോ നൂലും പ്രത്യേക പാറ്റേണിൽ ഡൈ ചെയ്തെടുക്കുന്നു. പോച്ചംപള്ളി ഇക്കത് ഡിസൈനെ മറ്റുള്ളവയിൽ നിന്ന് വേറിട്ട് നിർത്തുന്ന ഒരു ഘടകമാണിത്. നിർമ്മാണം പൂർത്തിയായി കഴിയുമ്പോൾ തുണിയുടെ ഇരുവശങ്ങളും ഒരേ ഡിസൈനിലായിരിക്കും.
എന്നാൽ ഇന്ന് ഈ വ്യവസായം നിരവധി പ്രതിസന്ധികളെ നേരിട്ട് കൊണ്ടിരിക്കുകയാണ്. നെയ്ത്തുകാർക്ക് അർഹമായ വേതനം ലഭിക്കുന്നില്ല എന്നതാണ് ഇവയിൽ മുഖ്യമായത്. തങ്ങളുടെ ഡിസൈനുകളുടെ അനുകരണങ്ങൾ നിർമ്മിച്ച് കുറഞ്ഞ വിലയ്ക്ക് വിൽക്കുന്ന ആധുനിക യന്ത്രത്തറികളിൽ നിന്നുള്ള മൽസരവും ഇവർ നേരിടേണ്ടി വരുന്നു. മറ്റൊന്ന് നിർമ്മാണ വസ്തുക്കളുടെ ലഭ്യതയാണ്. വസ്ത്രനിർമ്മാണത്തിനാവശ്യമായ സിൽക്ക് ബംഗളൂരുവിൽ നിന്നും പരുത്തി കോയമ്പത്തൂരിൽ നിന്നുമാണ് ഇപ്പോൾ ലഭ്യമാകുന്നത്. പരമ്പരാഗത ശൈലിയും ഗുണമേന്മയും നിലനിർത്തുവാനായി യന്ത്രത്തറികളിൽ നിന്ന് വ്യത്യസ്തമായി ഇവർ ചൈന സിൽക്ക് ഉപയോഗിക്കുന്നില്ല.
അവലംബം
വർഗ്ഗം:വസ്ത്രം വർഗ്ഗം:തെലങ്കാനയിലെ ഭൂപ്രദേശസൂചികകൾ വർഗ്ഗം:സാരികൾ
കെ.കെ. അണ്ണൻ
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു '''കെ.കെ. അണ്ണൻ''' (ജീവിതകാലം: 03 ഓഗസ്റ്റ് 1937 - 06 നവംബർ 2011). വടക്കേ വയനാട് നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. വടക്കേ വയനാട്ടിൽ കർഷകതൊഴിലാളികളെ സംഘടിപ്പിക്കുന്നതിൽ ശ്രദ്ധേയമായ പങ്ക് വഹിച്ച അദ്ദേഹം സി.പി.ഐ.എം. വടക്കേ വയനാട് താലൂക്ക് സെക്രട്ടറിയും ആയിരുന്നു. 1965-ലെ നിയമസഭാ തിരഞ്ഞെടുപ്പിലും വടക്കേ വയനാട്ടിൽ നിന്ന് ഇദ്ദേഹം വിജയിച്ചിരുന്നു. നക്സലൈറ്റ് നേതാവായിരുന്ന വർഗ്ഗീസിനോട് അനുഭാവം പ്രകടിപ്പച്ചതിന്റെ പേരിൽ ഇദ്ദേഹത്തേ സി.പി.എമ്മിൽ നിന്ന് പുറത്താക്കിയിരുന്നു, പിന്നീട് ഇദ്ദേഹം സി.പി.ഐ. യിൽ ചേർന്നു. വടക്കേ വയനാട്ടിലെ അറിയപ്പെടുന്ന ഒരു പാരമ്പര്യ വൈദ്യനായ അണ്ണൻ സി.പി.ഐ. ജില്ലാ കൗൺസിൽ അംഗം, കേരള ആദിവാസി യൂണിയൻ സംസ്ഥാന സെക്രട്ടറി, പട്ടിക വർഗ്ഗ സംസ്ഥാന ഉപദേശക സമിതിയംഗം തുടങ്ങിയ പദവികളും വഹിച്ചിട്ടുണ്ട്.
കുടുംബം
മാനന്തവാടി കമ്മന ആനിപ്പൊയി കുറിച്യ തറവാട്ടിൽ 1937 ഓഗസ്റ്റ് മൂന്നിന് ജനിച്ചു, കെ. കേളു, തേയി എന്നിവരാണ് മാതാപിതാക്കൾ, പദ്മിനി ആണ് ഭാര്യ ഇവർക്ക് രണ്ട് ആണ്മക്കളും രണ്ട് പെൺകുട്ടികളുമുണ്ട്. 2011 ഓഗസ്റ്റ് 6ന് ഇദ്ദേഹം അന്തരിച്ചു.
അവലംബം
വർഗ്ഗം:ഓഗസ്റ്റ് 3-ന് ജനിച്ചവർ വർഗ്ഗം:1937-ൽ ജനിച്ചവർ വർഗ്ഗം:ഓഗസ്റ്റ് 6-ന് മരിച്ചവർ വർഗ്ഗം:2011-ൽ മരിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ
സുശീല രാമൻ
പുറത്തേക്കുള്ള കണ്ണികൾ
വർഗ്ഗം:1973-ൽ ജനിച്ചവർ വർഗ്ഗം:കർണ്ണാടകസംഗീതജ്ഞർ വർഗ്ഗം:ഇന്ത്യൻ വംശജരായ ഇംഗ്ലീഷുകാർ വർഗ്ഗം:ജീവിച്ചിരിക്കുന്ന പ്രമുഖർ
ഓയ്ലർ-ബെർണൂലി ഉത്തരസിദ്ധാന്തം
താങ്ങുന്ന ഭാരത്തിനനുസൃതമായി ഉത്തരങ്ങൾക്കകത്തുണ്ടാകുന്ന പ്രതിപ്രവർത്തനങ്ങൾ ബെൻഡിംഗ് മോമെന്റും ഷിയർ ബലവുമാണ്. ഈ പ്രതിപ്രവർത്തനങ്ങൾ ഉത്തരങ്ങളെ ചിലയിടങ്ങളിൽ വക്രമാക്കുന്നു.ചിലയിടങ്ങളിലാകട്ടെ അവയ്ക്ക് സ്ഥാനഭ്രംശം ഉണ്ടാക്കുകയും ചെയ്യുന്നു. ഉത്തരങ്ങളിലുണ്ടാകുന്ന ഈ ഘടനാവ്യതിയാനങ്ങൾ വിശകലനം ചെയ്യുന്നതിനായുള്ള ഒരു സിദ്ധാന്തമാണ് ഓയ്ലർ ബെർണോളി ഉത്തര സിദ്ധാന്തം.
ബാഹ്യ ലിങ്കുകൾ
വർഗ്ഗം:സിവിൽ എഞ്ചിനീയറിങ്ങ് വർഗ്ഗം:സോളിഡ് മെക്കാനിക്സ് വർഗ്ഗം:ഇലാസ്റ്റിസിറ്റി (ഭൗതികശാസ്ത്രം) വർഗ്ഗം:മെക്കാനിക്കൽ എൻജിനീയറിങ്ങ്
മേൽശീലകലാപം
19-ാം നൂറ്റാണ്ടിൽ തിരുവിതാംകൂറിലെ ചാന്നാർ സ്ത്രീകൾ മാറുമറക്കുന്നതിനും മേൽമുണ്ടു ധരിക്കുന്നതിനും വേണ്ടി നടത്തിയ സമരത്തെയാണ് മേൽശീലകലാപം (മാറുമറക്കൽ സമരം) എന്നു പറയുന്നത്. മിഷനറിമാരുടെ പ്രവർത്തനഫലമായി വിദ്യാഭ്യാസം ലഭിച്ച് ചാന്നാർ സ്ത്രീകൾക്ക് മാറുമറക്കേണ്ടത് ആവശ്യമാണ് എന്നു തോന്നിത്തുടങ്ങി. തൊട്ടടുത്ത തിരുനൽലിയിലെ സ്ത്രീകൾ ബ്ലൗസുപയോഗിച്ചിരുന്നത് ഇവർക്ക് മറ്റൊരു പ്രേരണയായി. അങ്ങനെ ഇവർ ബ്ലൗസ്സും മേൽമുണ്ടും ഉപയോഗിക്കാൻ തുടങ്ങിയതോടെ സവർണ്ണജാതിക്കാർ അതിനെ എതിർത്തു. ഇത് ഒരു കലാപത്തിലേക്കു നയിച്ചു. 1822ൽ തുടങ്ങിയ കലാപം 1859ൽ തിരുവിതാംകൂർ രാജാവ് മേൽമുണ്ട് ധരിക്കാനുള്ള അവകാശം ചാന്നാർ സ്ത്രീകൾക്ക് അനുവദിച്ചു നൽകുന്നതു വരെ നീണ്ടു.
ഈ സമരത്തിൽ ബ്രിട്ടീഷ് ഭരണാധികാരികളും ക്രിസ്റ്റ്യൻ മിഷനറിമാരും ചാന്നാന്മാരുടെ ഭാഗത്തായിരുന്നു. യഥാർത്ഥത്തിൽ 1812ൽ തന്നെ അന്നത്തെ തിരുവിതാംകൂർ ദിവാനായിരുന്ന കേണൽ മൻറോ കീഴ്ജാതിക്കാർക്ക് കുപ്പായം ധരിക്കാൻ അധികാരമുണ്ട് എന്ന് കല്പന പുറപ്പെടുവിച്ചിരുന്നു. 1822 ആയപ്പോഴേക്കും കുപ്പായം ധരിക്കുന്ന ചാന്നാട്ടികൾക്കെതിരെ നായന്മാർ വ്യാപകമായ അക്രമം അഴിച്ചു വിടാൻ തുടങ്ങി. ഇങ്ങനെ ലഹളകൾ പൊട്ടിപ്പുറപ്പെട്ടു തുടങ്ങിയപ്പോൾ ക്രിസ്ത്യൻ ചാന്നാട്ടികൾ ബ്ലൗസിടാമെന്നും അവർ മേൽമുണ്ട് ധരിച്ചുകൂടെന്നും സർക്കാർ ഉത്തരവു വന്നു. മതംമാറാത്ത ചാന്നാട്ടികൾ ഈ അവകാശം അപ്പോഴും കിട്ടിയില്ല. 1858ൽ ഉണ്ടായ രൂക്ഷമായ കലാപത്തെ തുടർന്ന് മതം മാറാത്ത ചാന്നാട്ടികൾക്കും ഈ അവകാശം അനുവദിച്ചു കിട്ടി. അപ്പോഴും മേൽമുണ്ട് ധരിക്കാനുള്ള അവകാശം കിട്ടുകയുണ്ടായില്ല. എന്നാൽ പിന്നീട് ബ്രിട്ടീഷ് ഭരണാധികാരികളുടെ സമ്മർദ്ദത്തിനു വഴങ്ങി തിരുവിതാംകൂർ സർക്കാർ 1865ൽ വസ്ത്രധാരണത്തിലുണ്ടായിരുന്ന മുഴുവൻ നിയന്ത്രണങ്ങളും നീക്കം ചെയ്തു. അധീശത്വത്തിനെതിരായ കീഴാളജനതയുടെ ആദ്യവിജയങ്ങളിലൊന്നായിരുന്നു ഇത്. ക്രിസ്ത്യൻ-ഹിന്ദു വേർതിരിവുകളോടെ നിന്നിരുന്ന ചാന്നാർ സമുദായക്കാരുടെ ഏകീകരണത്തിനും ഈ സമരം വഴിവെച്ചു.
അവലംബം
വർഗ്ഗം:കേരളത്തിന്റെ ലിംഗസമത്വചരിത്രം
ഇടമലക്കുടി ഗ്രാമപഞ്ചായത്ത്
ഇടമലക്കുടി കേരളത്തിലെ ഒരേ ഒരു ആദിവാസി പഞ്ചായത്തായത്തും ആദ്യ  ആദിവാസി പഞ്ചായത്തുമാണ് ഇടമലക്കുടി ഗ്രാമപഞ്ചായത്ത്. 2010 നവംബർ 1 നാണ് പ്രാബല്യത്തിൽ വന്നത്. ഇടുക്കി ജില്ലയിലെ മൂന്നാറിൽ നിന്നും 36 കിലോമീറ്റർ വടക്ക് മാറി, കൊടും വനത്തിൽ ആണ് ഈ ഗിരിവർഗ മേഖല. ഈ പ്രദേശം മൂന്നാർ ഗ്രാമ പഞ്ചായത്തിന്റെ 13-ആം വാർഡ്‌ ആയിരുന്നു.
ആനമുടിക്ക് സമീപമുള്ള രാജമല (വരയാടുകളുടെ സാമ്രാജ്യം ), പുല്ലുമേട് എന്നീ സ്ഥലങ്ങളിലൂടെ 15  കിലോമീറ്റർ ജീപ്പിൽ യാത്ര ചെയ്തു പെട്ടിമുടിയിൽ വരെ  നടക്കാതെ എത്താം. പിന്നീട് ചെങ്കുത്തായ, കയറ്റവും ഇറക്കവും ഉള്ള 21  കിലോമീറ്റർ  ദുർഘടമായ വനപാതകളിലൂടെ, ആനത്താരകളും പിന്നിട്ടു  കാൽനടയായി കുറഞ്ഞത്‌ എട്ടു മണിക്കൂർ സഞ്ചരിച്ചു  പുതിയ പഞ്ചായത്തിന്റെ കേന്ദ്രമായ സൊസൈറ്റിക്കുടിയിൽ എത്താം. ഇടയ്ക്കു ചിലപ്പോൾ ആന, കടുവ, കാട്ടുപോത്ത് എന്നിവയെ കാണുവാൻ സാധിക്കും. അട്ടയുടെ ശല്യം രൂക്ഷമാണ്. വനപാലകരുടെ അനുവാദവും സഹായവും ഉണ്ടെങ്കിലെ ഇവിടെ എത്തിച്ചേരുവാൻ സാധിക്കൂ.
ആദിവാസി വർഗത്തിൽപ്പെട്ട മുതുവാൻ ഗിരിവർഗക്കാരാണ് ഇവിടെയുള്ളത്. വനത്തിൽ ചിതറിയുള്ള 38 കോളനികളിലായി ഇവർ താമസിക്കുന്നു. ആകെ 13 വാർഡുകൾ. ഔദ്യോഗിക കണക്കുകൾ അനുസരിച്ച് വീടുകൾ 656, വോട്ടുള്ളവർ 1412. ഇതിൽ പുരുഷന്മാർ 731, സ്ത്രീകൾ 681  സാക്ഷരത 20 % മാത്രം. റോഡ്‌, വൈദ്യുതി, ടെലിഫോൺ എന്നിവ എത്തിയിട്ടില്ല. ചില മലഞ്ചരുവുകളിൽ നിന്ന് തമിഴ് നാട്ടിലെ മൊബൈൽ ടവ്വർ വഴി പുറം ലോകവുമായി ബന്ധപ്പെടാം. എല്ലാ സാധനങ്ങളും തലച്ചുമട് ആയിട്ടാണ്  അവിടെ എത്തിക്കുന്നത്‌. അടുത്തിടെയായി ചിലതിനൊക്കെ ചുമട്ടു കൂലി സർക്കാരാണ് വഹിക്കുന്നത്.
പി.കെ. ജയലക്ഷ്മിയാണ് ഇവിടം സന്ദർശിച്ച കേരളത്തിലെ ആദ്യ മന്ത്രി.
വിദ്യാഭ്യാസം
നാലാം തരം വരെയുള്ള ഏകാധ്യാപക വിദ്യാഭ്യാസസ്ഥാപനമാണ് പഞ്ചായത്തിലെ കുടികളിലുള്ളത്. തുടർന്നുള്ള വിദ്യാഭ്യാസത്തിനായി ഇവിടുത്തെ കുട്ടികൾ മൂന്നാർ, മറയൂർ മേഖലകളിലെ സർക്കാർ സ്കൂളുകളെയാണ് ആശ്രയിക്കുന്നത്. ഇവിടുത്തെ സർക്കാർ ഹോസ്റ്റലുകളിൽ താമസിച്ച് വിദ്യ അഭ്യസിക്കുന്നു.
പൊതു സൗകര്യങ്ങൾ
പുതിയ പഞ്ചായത്ത് ആപ്പീസ് താൽക്കാലികമായി കമ്മ്യൂണിറ്റി ഹാളിൽ ആണ് പ്രവർത്തിക്കുന്നത്. . 2010 ഒക്ടോബർ 25 നു  നടന്ന  പഞ്ചായത്ത്  തിരഞ്ഞെടുപ്പിൽ, തിരഞ്ഞെടുക്കപ്പെട്ട  താഴെ പറയുന്ന ജനപ്രതിനിധികൾ നവംബർ 1-നു,  സത്യ പ്രതിജ്ഞ ചെയ്തു അധികാരമേറ്റു.
മെത്തോട്രെക്സേറ്റ്
മുൻപ് അമേത്തോപ്റ്റെറിൻ എന്ന പേരിൽ അറിയപ്പെട്ടിരുന്ന മെത്തോട്രോക്സേറ്റ് ഇംഗ്ലീഷ്:Methotrexate (MTX) ഒരു കീമോതെറാപ്പി ഏജന്റും രോഗപ്രതിരോധ സംവിധാനത്തെ താൽകാലികമായി ഇല്ലാതാക്കുന്നതുമായ മരുന്നാണ്. കാൻസർ, സ്വയം രോഗപ്രതിരോധ രോഗങ്ങൾ, എക്ടോപിക് ഗർഭധാരണം എന്നിവ ചികിത്സിക്കാൻ ഇത് ഉപയോഗിക്കുന്നു. സ്തനാർബുദം, രക്താർബുദം, ശ്വാസകോശ അർബുദം, ലിംഫോമ, ഗർഭകാല ട്രോഫോബ്ലാസ്റ്റിക് രോഗം, ഓസ്റ്റിയോസാർകോമ എന്നിവയിലും ഈ മരുന്ന ഫലപ്രദമാണ്. സോറിയാസിസ്, റൂമറ്റോയ്ഡ് ആർത്രൈറ്റിസ്, ക്രോൺസ് രോഗം എന്നിവയ്ക്ക് ഇത് ഉപയോഗിക്കുന്നു. ഇത് വായിലൂടെയോ കുത്തിവയ്പ്പിലൂടെയോ നൽകാം.
ഓക്കാനം, ക്ഷീണം, പനി, അണുബാധയ്ക്കുള്ള സാധ്യത, കുറഞ്ഞ വെളുത്ത രക്താണുക്കളുടെ എണ്ണം, വായയ്ക്കുള്ളിലെ ചർമ്മത്തിന്റെ തകർച്ച എന്നിവ സാധാരണ പാർശ്വഫലങ്ങളിൽ ഉൾപ്പെടുന്നു. മറ്റ് പാർശ്വഫലങ്ങളിൽ കരൾ രോഗം, ശ്വാസകോശ രോഗം, ലിംഫോമ, കഠിനമായ ചർമ്മ തിണർപ്പ് എന്നിവ ഉൾപ്പെടാം. ദീർഘകാല ചികിത്സയിലുള്ള ആളുകൾ പതിവായി പാർശ്വഫലങ്ങൾക്കായി പരിശോധിക്കണം. മുലയൂട്ടുന്ന സമയത്ത് ഇത് സുരക്ഷിതമല്ല. വൃക്ക തകരാറുള്ളവരിൽ, കുറഞ്ഞ ഡോസുകൾ ആവശ്യമായി വന്നേക്കാം. ശരീരത്തിന്റെ ഫോളിക് ആസിഡിന്റെ ഉപയോഗം തടയുന്നതിലൂടെ ഇത് പ്രവർത്തിക്കുന്നു.
യൂറോപ്പിന്റെ ചരിത്രം
യൂറോപ്പ് വൻകരയിലെ ചരിത്രാതീത കാലം മുതൽ ഇന്നുവരെയുള്ള ജനപഥത്തിന്റെ ചരിത്രമാണ് യൂറോപ്പിന്റെ ചരിത്രം. പൗരാണിക ഗ്രീസിലെ നാട്ടുരാജ്യങ്ങളിൽ നിന്ന് തുടങ്ങുന്നു ഈ ചരിത്രം. പിന്നീട് മധ്യധരണ്യാഴീ തടം മുഴുവൻ റോമാസാമ്രാജ്യം പിടിച്ചടക്കി. എഡി 476 ൽ റോമാസാമ്രാജ്യത്തിന്റെ തകർച്ചയോടുകൂടി യൂറോപ്പിന്റെ മധ്യകാലം തുടങ്ങിയതായി കണക്കാക്കപ്പെടുന്നു. പതിനാലാം നൂറ്റാണ്ടിൽ തുടങ്ങിയ നവോത്ഥാനം യൂറോപ്പിലെ പരമ്പരാഗത ശാസ്ത്ര വിശ്വാസ സത്യങ്ങളെ ചോദ്യം ചെയ്തുകൊണ്ട് വിപ്ലവം സൃഷ്ട്ടിച്ചു.ഇതേ സമയം തന്നെ പ്രൊട്ടസ്റ്റന്റ് വിശ്വാസപ്രമാണങ്ങൾക്ക് ഒരു അഴിച്ചുപണിക്ക് ജർമനിയിലെയും സ്കാൻഡിനേവിയയിലെയും ബ്രിട്ടനിലെയും പ്രൊട്ടസ്റ്റന്റ് പള്ളികൾ തുടക്കം കുറിച്ചു. 1800-ന് ശേഷം വ്യവസായവിപ്ലവം ബ്രിട്ടനിലേക്കും പശ്ചിമയൂറോപ്പിലേക്കും അഭിവൃദ്ധി കൊണ്ടുവന്നു. യൂറോപ്പിലെ പ്രധാന ശക്തികളെല്ലാം അമേരിക്കയിലും ആഫ്രിക്കയിലും ഏഷ്യയിലുമെല്ലാം കോളനികൾ സ്ഥാപിച്ചു. ഇരുപതാം നൂറ്റാണ്ടിൽ നടന്ന ഒന്നാം ലോകമഹായുദ്ധവും രണ്ടാം ലോകമഹായുദ്ധവും യൂറോപ്പിലെമ്പാടും വൻ രക്തച്ചൊരിച്ചിലിന് കാരണമായി. 1947 - 1989 കാലഘട്ടം ശീതയുദ്ധത്തിന്റെ നിഴലിലായിരുന്നു യൂറോപ്പ്. 1950നു ശേഷം രാജ്യങ്ങൾ യൂറോപ്യൻ യൂണിയൻ എന്ന ഒരു കൊടിക്കീഴിൽ ഒന്നിക്കാൻ തുടങ്ങി. ഇന്ന് റഷ്യക്ക് വടക്കോട്ട് ഉള്ള ഒട്ടുമിക്ക രാജ്യങ്ങളും അമേരിക്കക്കും കാനഡക്കും ഒപ്പം നാറ്റോ സൈനിക സഖ്യത്തിലെ അംഗങ്ങളാണ്.
മെത്തോട്രെക്സേറ്റ്
1947 ലാണ് മെത്തോട്രെക്സേറ്റ് ആദ്യമായി നിർമ്മിച്ചത്, അക്കാലത്തെ കാൻസർ ചികിത്സകളേക്കാൾ വിഷാംശം കുറവായതിനാൽ തുടക്കത്തിൽ ക്യാൻസറിനെ ചികിത്സിക്കാൻ ഉപയോഗിച്ചു. 1956-ൽ ഇത് ഒരു മെറ്റാസ്റ്റാറ്റിക് ക്യാൻസറിന്റെ ആദ്യ ചികിത്സാ ഫലം നൽകി. ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലാണ് ഇത്. മെത്തോട്രെക്സേറ്റ് ഒരു ജനറിക് മരുന്നായി ലഭ്യമാണ്. 2020-ൽ, അമേരിക്കയിൽ ഏറ്റവും സാധാരണയായി നിർദ്ദേശിക്കപ്പെടുന്ന 113-ാമത്തെ മരുന്നായിരുന്നു ഇത്, 5-ൽ കൂടുതൽദശലക്ഷം കുറിപ്പടികൾ എഴുതപ്പെടുന്നുണ്ട്.
യൂറോപ്പിന്റെ ചരിത്രം
വർഗ്ഗം:ചരിത്രം വർഗ്ഗം:ചരിത്രം - വൻകര തിരിച്ച് വർഗ്ഗം:യൂറോപ്പ്‌
നെടുമങ്ങാട്ടു ചന്തപ്രക്ഷോഭം
നെടുമങ്ങാട് ചന്തയിൽ അധഃസ്ഥിതർക്ക് സഞ്ചാരസ്വാതന്ത്ര്യം ആവിശ്യപ്പെട്ടുകൊണ്ട് അയ്യങ്കാളിയുടെ നേതൃത്വത്തിൽ നടന്ന പ്രക്ഷോഭമാണ് നെടുമങ്ങാട് ചന്തപ്രക്ഷോഭം. അയ്യൻകാളിയുടെ ജീവിതവും അവഗണനയിലാണ്ടവിഭാഗത്തിന്റെ മോചനസമരങ്ങളും അഭേദ്യമായി ബന്ധപ്പെട്ടിരിക്കുന്നു. അധഃസ്‌ഥിതനു സഞ്ചാരസ്വാതന്ത്ര്യം അനുവദിക്കുന്നതിനെ എതിർക്കുന്ന കാര്യത്തിൽ സവർണർക്കൊപ്പം അഹിന്ദുക്കളും നിലകൊണ്ടു. നെടുമങ്ങാടു ചന്തയിൽപ്പോയി ഉപ്പും മുളകും വാങ്ങുന്നത് അധഃസ്ഥിതനു സാധിക്കുമായിരുന്നില്ല. ഇതിനു മാറ്റം വരുത്തണമെന്ന് അയ്യൻ‌കാളി തീരുമാനിച്ചു. 1912 ഒരു ദിവസം തന്റെ അനുയായികളും ഒന്നിച്ചു അയ്യൻ‌കാളി ചന്തയിൽ പ്രവേശിച്ചു. ഉടൻതന്നെ ചന്തയിലെ ആളുകൾ ആക്രമണം ആരംഭിച്ചു. നല്ലൊരു കരളി അഭ്യാസിയായ  അയ്യങ്കാളി അക്രമത്തെ ശക്തമായി നേരിട്ടു. ചിതറിയോടിയ അക്രമക്കൂട്ടം കൂടുതൽ ആളുകളുമായി വീണ്ടും വന്നു. സ്വന്തം അനുയായികൾ പലരും തളർന്നു വീണെങ്കിലും ഊരിപ്പിടിച്ച കത്തിയുമായി നല്ല മെയ്യ് വഴക്കത്തോടെ അക്രമകാരികളെ നേരിട്ട അയ്യൻകാളിക്ക് ചന്ത പിടിച്ചെടുക്കുവാൻ സാധിച്ചു. പിന്നീട് നെടുമങ്ങാട് ചന്തയിൽ അധഃസ്ഥിതർക്ക് തടസങ്ങൾ ഒന്നും ഉണ്ടായില്ല.
അവലംബം
എ ആർ മോഹനകൃഷ്ണന്റെ
വർഗ്ഗം:കേരളത്തിലെ സമരങ്ങൾ വർഗ്ഗം:ജാതിവ്യവസ്ഥ വർഗ്ഗം:തിരുവിതാംകൂർ
ഭൂദാൻ പോച്ചംപള്ളി
ആന്ധ്രാപ്രദേശിലെ നൽഗൊണ്ട ജില്ലയിലെ ഒരു പ്രദേശമാണ് ഭൂദാൻ പോച്ചംപള്ളി(భూధాన్ పోచంపల్లి). പ്രശസ്തമായ പോച്ചംപള്ളി സാരി‎ അടക്കമുള്ള വസ്ത്രങ്ങളുടെ നിർമ്മാണ കേന്ദ്രമായ പോച്ചംപള്ളിയെ സിൽക്ക് സിറ്റി എന്ന് വിശേഷിപ്പിക്കാറുണ്ട്.
ഭൂദാനപ്രസ്ഥാനവും പോച്ചംപള്ളിയും
ഭൂദാനപ്രസ്ഥാനത്തിന്റെ പ്രയോക്താവായിരുന്ന ആചാര്യ വിനോബഭാവെയുടെ അഭ്യർത്ഥന മാനിച്ച് ജമീന്ദർമാർ ഗ്രാമീണർക്കായി ദാനം ചെയ്ത സ്ഥലമായതിനാലാണ് 'ഭൂദാൻ പോച്ചംപള്ളി' എന്ന പേരിൽ ഈ പ്രദേശം അറിയപ്പെടുന്നത്. ഭൂദാനപ്രസ്ഥാനം വഴിയായി രൂപീകൃതമായ ആദ്യ ഗ്രാമവും കൂടിയാണിത്.
അവലംബം
വർഗ്ഗം:തെലംഗാണയിലെ പട്ടണങ്ങൾ
ഷിറിൻ ഷർമിൻ ചൗധരി
ബംഗ്ലാദേശിന്റെ വനിതാ-ശിശുക്ഷേമ മന്ത്രിയാണ് ഷിറിൻ ഷർമിൻ ചൗധരി (6 ഒക്ടോബർ 1966). ബംഗ്ലാദേശ് ചരിത്രത്തിലെ ആദ്യ വനിതാ സ്​പീക്കറായി  തിരഞ്ഞെടുക്കപ്പെടാൻ അവാമി ലീഗ് നാമനിർദ്ദേശം ചെയ്തിട്ടുണ്ട്. ചെയ്തതോടെയാണിത്. അവാമി ലീഗിന്റെ രാജ്യാന്തരകാര്യ സെക്രട്ടറികൂടിയായ ചൗധരി 2009-ലെ തിരഞ്ഞെടുപ്പിൽ വനിതാസംവരണ സീറ്റിൽ ജയിച്ചാണ് പാർലമെന്റിലെത്തിയത്.
ജീവിതരേഖ
ബംഗ്ലാദേശ് മുൻ പ്രധാനമന്ത്രി ഷെയ്ഖ് മുജിബുർ റഹ്മാന്റെ അടുത്ത അനുയായിയും പേഴ്‌സണൽ സെക്രട്ടറിയുമായിരുന്നു ഷിറിന്റെ പിതാവ് റഫീഖുള്ള ചൗധരി. അവാമി ലീഗ് പ്രസിഡന്റും പ്രധാനമന്ത്രിയുമായ ഷേഖ് ഹസീനയുടെ അഭിഭാഷകയായി പ്രവർത്തിക്കുന്ന ഷിറിൻ നിയമത്തിൽ ഡോക്ടറേറ്റ് നേടിയിട്ടുണ്ട്.
പുറം കണ്ണികൾ
http://gurumia.com/2013/04/30/shirin-sharmin-chaudhury-first-woman-speaker-bangladesh/
വർഗ്ഗം:1966-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വിക്രമാദിത്യൻ (ചലച്ചിത്രം)
ലാൽജോസ് സംവിധാനത്തിൽ ദുൽഖർ സൽമാനും ഉണ്ണി മുകുന്ദനും നമിത പ്രമോദും എന്നി മുഖ്യ വേഷത്തിലഭിനയിച്ചു 2014 ൽ പുറത്തിറങ്ങിയ ചലച്ചിത്രമാണ് വിക്രമാദിത്യൻ.പ്രണയവും പ്രതികാരവും ഇടകലർന്ന കഥയിൽ അനൂപ് മേനോൻ,ലെന,സന്തോഷ് കീഴാറ്റുർ, ജോയ് മാത്യു തുടങ്ങിയവരും അഭിനയിച്ചിരിക്കുന്നു.നിവിൻ പോളി ഒരു അതിഥിവേഷത്തിൽ ചിത്രത്തിൽ പ്രത്യക്ഷപ്പെടുന്നുണ്ട് .ഇക്ബാൽ കുറ്റിപ്പുറത്തിന്റേതാണ് തിരക്കഥ.സംഗീതം ബിജിബാലിന്റേതാണ്. ലാൽ ജോസിന്റെ ഉടമസ്ഥതയിലുളള എൽ.ജെ ഫിലിംസാണ് 2014 ജൂലൈ 25 നു പുറത്തിറങ്ങിയ ഈ വിജയചിത്രത്തിന്റെ വിതരണക്കാർ .
പുറത്തേക്കുള്ള കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
ജൂഹോ വിഹ്തോരി
"Nätti-Jussi" (ഫിന്നിഷ് ഉച്ചാരണം: [ˈnætːi ˈjusːi]; ഇംഗ്ലീഷ്: "Pretty-John") എന്നറിയപ്പെടുന്ന ജൂഹോ വിഹ്തോരി (ജോഹാൻ വിക്ടർ) നാട്ടി (31 ഓഗസ്റ്റ് 1890 - 4 ഓഗസ്റ്റ് 1964), ഒരു ഫിന്നിഷ് ഫോറസ്റ്റ് തൊഴിലാളിയായിരുന്നു. നാറ്റി പറഞ്ഞ കഥകൾ അദ്ദേഹത്തെ ഒരു ഇതിഹാസ വ്യക്തിയാക്കി. പ്രത്യേകിച്ച് ലാപ്‌ലാൻഡിൽ. 1890 ഓഗസ്റ്റിൽ സെൻട്രൽ ഫിൻലൻഡിലെ കർസ്റ്റുലയിൽ ആറംഗ കുടുംബത്തിലാണ് നാട്ടി ജനിച്ചത്. ലോഗ് ഡ്രൈവർ ജൂഹോ നാട്ടിയും ഹോസ്റ്റസ് മൈജ നാട്ടിയുമായിരുന്നു അദ്ദേഹത്തിന്റെ മാതാപിതാക്കൾ. അദ്ദേഹത്തിന് മൂന്ന് സഹോദരിമാരുണ്ടായിരുന്നു. നാട്ടി തന്റെ കുടുംബത്തിലെ മറ്റ് അംഗങ്ങൾക്കൊപ്പം വടക്കൻ ലോഗിംഗ് സൈറ്റുകളിലേക്ക് കുടിയേറി. തന്റെ ജീവിതത്തിന്റെ ഭൂരിഭാഗവും അവിടെ ജോലി ചെയ്തു. ടെർവോല, പിസ, മുറോള, റൊവാനിമി എന്നിവിടങ്ങളിൽ അറിയപ്പെടുന്ന ഒരു മരംവെട്ടുകാരൻ ആയിരുന്നു അദ്ദേഹം.
ജീവിതം
നാട്ടി ക്ലബ്ഫൂട്ടിന് പേരുകേട്ടവനായിരുന്നു: അവന്റെ ഇടത് കാൽ പിന്നിലേക്ക് തിരിഞ്ഞിരുന്നു. 1950-കൾ മുതൽ, നാറ്റി പക്ഷാഘാതം പിടിപെട്ട് റൊവാനിമിയിലെ റൗട്ടിയോസാരി നഴ്‌സിംഗ് ഹോമിൽ പ്രവേശിപ്പിച്ചു. 1964 ഓഗസ്റ്റ് 4-ന് മരംവെട്ടു തൊഴിലാളികൾക്കുള്ള പലോസാൽമി നഴ്സിംഗ് ഹോമിൽ വെച്ച് നാട്ടി മരിച്ചു. പലോസാൽമി നിവാസികൾക്കായി കരുതിവച്ചിരുന്ന ഒരു പൊതു ശ്മശാന സ്ഥലത്ത് റൊവാനിമി വിരിങ്കാങ്കാസ് സെമിത്തേരിയിൽ അദ്ദേഹത്തെ സംസ്കരിച്ചു.
2006-ലെ വേനൽക്കാലത്ത് നാറ്റിക്ക് സെമിത്തേരിയിൽ സ്വന്തം ശവക്കുഴി മാർക്കർ ലഭിച്ചു; അനാച്ഛാദനം 2006 ഓഗസ്റ്റ് 25-ന് നടന്നു. ഗ്രേവ് മാർക്കറിന് നാറ്റി-ജുസ്സിയുടെ തന്നെ ഒരു ഉദ്ധരണിയുണ്ട്: "ഞാൻ അവിടെ ഉണ്ടായിരുന്നു. നോർത്തേൺ ലൈറ്റുകൾ പ്രകാശിപ്പിക്കുന്നതിന് വേണ്ടി കരാർ അടിസ്ഥാനത്തിൽ അദ്ദേഹത്തോടൊപ്പം പ്രവർത്തിക്കാൻ സമ്മതിച്ചു കൊണ്ട് വരാനിരിക്കുന്ന ശൈത്യകാലത്തെ കാഴ്ചകളെക്കുറിച്ച് സെന്റ് പീറ്ററുമായി സംസാരിച്ചു, "
Bibliography
Lehtinen, Lasse: Nätti Watchdog. Finnish adventurer biography. Espoo: Paasilinna, 2012. ISBN 978-952-5856-65-1.
അവലംബം
വർഗ്ഗം:1890-ൽ ജനിച്ചവർ വർഗ്ഗം:1964-ൽ മരിച്ചവർ
ആലിസ് കാതറിൻ ഇവാൻസ്
thumb|ആലീസ് സി. ഇവാൻസ്, ഗ്രാജുവേഷൻ വസ്ത്രത്തിൽ thumb|ആലീസ് സി. ഇവാൻസ്, 1945 അമേരിക്കൻ സൂക്ഷ്മജീവശാസ്ത്രജ്ഞയും യു.എസ് കാർഷികവിഭാഗത്തിലെ ഗവേഷകയും ആയിരുന്നു ആലിസ് കാതറിൻ ഇവാൻസ് (ജീവിതകാലം: ജനുവരി 29, 1881 – സെപ്റ്റംബർ 5, 1975). പാലിലെയും ചീസിലെയും ബാക്ടീരിയയെക്കുറിച്ചുള്ള ഗവേഷണമായിരുന്നു ആലിസ് കാതറിൻ ഇവാൻസ് ചെയ്തിരുന്നത്. അവർ പിന്നീട് മനുഷ്യർക്കും കന്നുകാലികൾക്കും ബ്രൂസെല്ലോസിസ് എന്ന രോഗമുണ്ടാക്കുന്ന ബാസില്ലസ് അബോർട്ടസ് (Bacillus abortus) എന്ന ബാക്ടീരിയയെ കണ്ടുപിടിച്ചു.
മുൻകാല ജീവിതവും വിദ്യാഭ്യാസവും
ആലിസ് കാതറിൻ ഇവാൻസ് പെൻസിൽവാനിയയിലെ ബ്രാഡ്ഫോർഡ് കൗണ്ടിയിൽ സർവ്വേയറും കൃഷിക്കാരനുമായ വില്യം ഹോവെൽ, അദ്ധ്യാപികയായ ആൻ ബി ഇവാൻസ് എന്നിവരുടെ മകളായി ജനിച്ചു. ആലീസിന് അഞ്ചും ആറും വയസ്സുള്ളപ്പോൾ വീട്ടിൽ വച്ച് അവരുടെ മാതാപിതാക്കൾ തന്നെയാണ് അവരെ പഠിപ്പിച്ചിരുന്നത്. ആലിസ് ടോവൻഡയിലെ സസ്ക്വഹന്ന കോളിഗേറ്റ് ഇൻസ്റ്റിറ്റ്യൂട്ടിൽ ചേരുകയും അവിടെ വനിതകൾക്കുള്ള ബാസ്കറ്റ്ബാൾ ടീമിൽ ചേർന്നു കളിക്കുകയും ഒടുവിൽ ടീച്ചർ ആയിതീരുകയും ചെയ്തു. അന്നത്തെക്കാലത്ത് ആകെക്കൂടി വനിതകൾക്ക് എത്തിച്ചേരാൻ സാധിക്കുന്ന തൊഴിൽ അദ്ധ്യാപികമാത്രമായിരുന്നു. പിന്നീട് അദ്ധ്യാപനം വിരസമായിരുന്നുവെന്ന് അവർ ഒരിക്കൽ പറയുകയുണ്ടായി. 4 വർഷത്തെ അദ്ധ്യാപന ജീവിതത്തിനുശേഷം കോർണൽ സർവ്വകലാശാലയിൽ റൂറൽ അദ്ധ്യാപികമാർക്ക് സൗജന്യമായി ക്ളാസ്സുകളെടുത്തു. 1909-ൽ സ്കോളർഷിപ്പ് ലഭിച്ചതിനുശേഷം അവർ കോർണൽ സർവ്വകലാശാലയിൽ നിന്ന് ബാക്ടീരിയോളജിയിൽ ബിരുദം നേടുകയും ചെയ്തു. വിസ്കോൻസിൻ-മഡിസൺ സർവ്വകലാശാലയിൽ നിന്ന് ബാക്ടീരിയോളജിയിൽ സ്കോളർഷിപ്പ് ലഭിക്കുന്ന ആദ്യ വനിതയായിരുന്നു ആലിസ്. ആ വർഷം തന്നെയവർ മാസ്റ്റർ ബിരുദം നേടുകയും ചെയ്തു.
ജോലിയും കണ്ടെത്തലുകളും
അമേരിക്കൻ ഐക്യനാടുകളിലെ കൃഷി വകുപ്പിലെ ബ്യൂറോ ഓഫ് അനിമൽ ഇൻഡസ്ട്രിയുടെ ഡയറി ഡിവിഷനിൽ ഇവാൻസിന് ഫെഡറൽ സ്ഥാനം വാഗ്ദാനം ചെയ്തു. വിസ്കോൺസിൻ മാഡിസണിൽ അവർ ഈ ഓഫർ സ്വീകരിച്ചു. അവിടെ മൂന്ന് വർഷം ജോലി ചെയ്തു. മെച്ചപ്പെട്ട രുചിക്കായി ചീസ്, വെണ്ണ എന്നിവ നിർമ്മിക്കുന്ന പ്രക്രിയയും പാൽ ഉൽപന്നങ്ങളിലെ ബാക്ടീരിയഅണുബാധകളുടെ ഉറവിടങ്ങളും അന്വേഷിക്കുന്നതിലും അവർ പ്രവർത്തിച്ചു. യു‌എസ്‌ഡി‌എ ബാക്ടീരിയോളജിസ്റ്റ് എന്ന നിലയിൽ സ്ഥിരമായ സ്ഥാനം വഹിച്ച ആദ്യത്തെ വനിതാ ശാസ്ത്രജ്ഞ ആയിരുന്നു കൂടാതെ നിയമപ്രകാരം സംരക്ഷിക്കപ്പെട്ട ഒരു സിവിൽ സെർവന്റും ആയിരുന്നു.
മാൾട്ടാപനി എന്ന രോഗത്തിലും ആ രോഗത്തിന് ശുദ്ധമായ പാസ്ചറൈസ് ചെയ്യാത്തതുമായ പാലുമായുള്ള ബന്ധത്തിൽ ആലീസിന് താൽപ്പര്യമുണ്ടായി. ആലീസിന്റെ അന്വേഷണം മൃഗങ്ങളിൽ ഗർഭം അലസുന്നതിന് കാരണമാകുന്ന ബാസിലസ് അബോർട്ടസ് എന്ന അണുജീവിയെ കേന്ദ്രീകരിച്ചായിരുന്നു. രോഗം ബാധിച്ച പശുക്കളിലും ആരോഗ്യമുള്ള മൃഗങ്ങളിലും സൂക്ഷ്മാണുക്കൾ വളരുന്നതായി ആലീസ് മനസ്സിലാക്കി. പശുവിൻ പാലിൽ ബാക്ടീരിയ കണ്ടെത്തിയതിനാൽ മനുഷ്യന്റെ ആരോഗ്യത്തിന് ഭീഷണിയാണെന്ന് റിപ്പോർട്ടുകൾ അനുമാനിക്കുന്നു.
ഇത് അന്വേഷിക്കാൻ ഇവാൻസ് തീരുമാനിച്ചു. പശുക്കളിലെ രോഗം മനുഷ്യരിൽ അനാവശ്യമായ പനിക്കു കാരണമാകുമോ എന്ന് അവൾ ചിന്തിച്ചു. തന്റെ കണ്ടെത്തലുകൾ സൊസൈറ്റി ഓഫ് അമേരിക്കൻ ബാക്ടീരിയോളജിസ്റ്റുകൾക്ക് 1917-ൽ റിപ്പോർട്ട് ചെയ്യുകയും 1918-ൽ ജേണൽ ഓഫ് പകർച്ചവ്യാധികളിൽ പ്രസിദ്ധീകരിക്കുകയും ചെയ്തു.
വിവിധ രോഗങ്ങളിൽ നിന്ന് ആളുകളെ സംരക്ഷിക്കുന്നതിന് അസംസ്കൃത പാൽ പാസ്ചറൈസ് ചെയ്യണമെന്ന് അവർ മുന്നറിയിപ്പ് നൽകി. 1920 കളിൽ, ലോകമെമ്പാടുമുള്ള ശാസ്ത്രജ്ഞർ ഇതേ കണ്ടെത്തലുകൾ നടത്തി. ഒടുവിൽ ബ്രൂസെല്ലയെ രോഗം എന്ന് സ്ഥിരീകരിച്ചു. അവളുടെ കണ്ടെത്തലുകൾ 1930 ൽ പാൽ പാസ്ചറൈസേഷനിലേക്ക് നയിച്ചു. തൽഫലമായി, യുണൈറ്റഡ് സ്റ്റേറ്റ്സിൽ ബ്രൂസെല്ലോസിസ് ഉണ്ടാകുന്നത് ഗണ്യമായി കുറഞ്ഞു.
1918-ൽ ഇവാൻസ് യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസിൽ ചേർന്നു. അവിടെ പകർച്ചവ്യാധി മേഖലയിൽ സംഭാവനകൾ നൽകി. ഡിപ്പാർട്ട്മെന്റിന്റെ ശുചിത്വ ലബോറട്ടറികളിൽ പകർച്ചവ്യാധി മെനിഞ്ചൈറ്റിസ്, ഇൻഫ്ലുവൻസ എന്നിവയെക്കുറിച്ച് പഠിച്ചു. അവിടെ, 1922-ൽ അവർക്ക് അനാരോഗ്യകരമായ പനി ബാധിച്ചു. അന്ന് ഭേദമാക്കാനാവാത്ത ആ രോഗം ഇരുപത് വർഷമായി അവളുടെ ആരോഗ്യത്തെ ദുർബലപ്പെടുത്തി.
അമേരിക്കൻ യെല്ലോ വാർബ്ലർ
അമേരിക്കൻ യെല്ലോ വാർബ്ലർ (സെറ്റോഫാഗ പെറ്റക്കിയ, മുമ്പ് ഡെൻഡ്രോയിക്ക പെറ്റക്കിയ) പുതിയ വേൾഡ് വാർബ്ലർ സ്പീഷീസ് ആണ്. ഏതാണ്ട് വടക്കേ അമേരിക്കയിലും തെക്കൻ അമേരിക്കയിലും ഇതിന്റെ സങ്കരയിനത്തിൽപ്പെട്ട സ്പീഷീസ് കാണപ്പെടുന്നു. അമേരിക്കൻ യെല്ലോ വാർബ്ലർ ചിലപ്പോൾ "സമ്മർ യെല്ലോ വാർബ്ലർ" എന്നും അറിയപ്പെടുന്നു വടക്കേ അമേരിക്കയിലെ വാർബ്ലർ ജനസംഖ്യ നിയമപരമായി മൈഗ്രേറ്ററി ബേർഡ് ട്രീറ്റി ആക്ട് അനുസരിച്ച് സംരക്ഷിക്കപ്പെട്ടിട്ടുണ്ട്.
പദോത്പത്തി
ജീനസ് നാമം സെറ്റോഫാഗാ പുരാതന ഗ്രീക്കിൽ സെസ് എന്നാൽ മോത് എന്നും ഫാഗോസ് എന്നാൽ തിന്നുക എന്നുമാണ് അർത്ഥമാക്കുന്നത്. തൊലിപ്പുറത്ത് ചെറിയ ചുവന്ന പൊട്ടുകൾ കാണപ്പെടുന്ന ഇറ്റാലിയൻ പെറ്റെക്കിയയിൽ നിന്നാണ് സ്പെസെഫിക് പെറ്റെക്കിയ വന്നത്.
വിവരണവും ടാക്സോണമിയും
ആണിനെ ഒഴികെ പ്രജനന തൂവൽ, ശരീരഭാരം എന്നിവ എല്ലാ സ്പീഷീസിനും ഒരുപോലെയാണ്. ശീതകാലത്ത്, പെൺപക്ഷികളുടെയും വളർച്ചമുറ്റാത്ത പക്ഷികളുടെയും ശരീരത്തിന്റെ മുകൾഭാഗത്ത് ഒരുപോലെ പച്ചയും മഞ്ഞനിറവും കാണപ്പെടുന്നു. താഴെ ഇരുണ്ട മഞ്ഞനിറവും കാണപ്പെടുന്നു. യൗവനദശയിലെ ആൺപക്ഷികൾക്ക് നെഞ്ചിന്റെ ഭാഗത്തും തലയിലും കളർ വ്യത്യാസമുണ്ടാകുന്നു. പെൺപക്ഷികളുടെ തലയിൽ ഇരുണ്ടനിറവും കാണുന്നു. കണ്ണുകളും നേർത്ത ചെറിയ ചുണ്ടുകളും ഇരുണ്ടതും പാദങ്ങൾക്ക് ഒലിവ് ബഫ് നിറവും കാണപ്പെടുന്നു.
സെൻസു ലട്ടോയിൽ ഡി പെറ്റക്കിയയുടെ 35 ഉപവർഗ്ഗങ്ങളെ പ്രജനനകാലത്ത് ആൺപക്ഷികളുടെ തലയിലെ നിറമനുസരിച്ച് പ്രധാന മൂന്ന് ഗ്രൂപ്പായി തിരിച്ചിരിക്കുന്നു. ഈ ഗ്രൂപ്പുകളിൽ ചിലത് ഒരു പ്രത്യേക സ്പീഷീസായായാണ് കണക്കാക്കപ്പെടുന്നത്. അല്ലെങ്കിൽ എസ്റ്റൈവഗ്രൂപ്പ് (യെല്ലോ വാർബ്ലർ) ഡി. പെറ്റക്കിയയിൽ നിന്ന് വ്യത്യസ്തമായ ഒരു ഇനം ആയി കണക്കാക്കപ്പെടുന്നു. (മാൻഗ്രൂവ് വാർബ്ലർ, ഗോൾഡൻ വാർബ്ലർ ഉൾപ്പെടെ);ഇന്റർനാഷണൽ ബേഡ് ലിസ്റ്റിൽ നിലവിൽ അംഗീകരിക്കപ്പെട്ടതാണ്.
ഈ ഉപവർഗ്ഗമനുസരിച്ച് അമേരിക്കൻ മഞ്ഞ വാർബ്ലർ 10 മുതൽ 18 സെന്റിമീറ്റർ വരെ നീളവും 16 മുതൽ 22 സെന്റീമീറ്റർ വരെ (6.3 മുതൽ 8.7 വരെയാണ്) ചിറകുവിസ്താരവും 7-25 ഗ്രാം (0.25-0.88 oz) ഭാരവും കാണുന്നു. കുടിയേറ്റസ്പീഷീസുകളിൽ ഇത് വ്യത്യാസപ്പെട്ടിരിക്കുന്നു. ആഗോളതലത്തിൽ 16 ഗ്രാം (0.56 oz) ശരാശരി 9-10 ഗ്രാം (0.32-0.35 ഔൺസ്) ഭാരം അമേരിക്കൻ ഐക്യനാടുകളിലെ ഭൂരിഭാഗം മുതിർന്ന പ്രജനനപക്ഷികൾക്കു കാണപ്പെടുന്നു. ചുണ്ടുകൾ 0.8-1.3 സെന്റീമീറ്റർ (0.31 മുതൽ 0.51 വ) നീളവും, ടാർസസ് 1.7 മുതൽ 2.2 സെന്റിമീറ്റർ (0.67 മുതൽ 0.87 )ഉം കാണപ്പെടുന്നു. ഈ സ്പീഷീസിലെ പക്വതയെത്തിയ ആൺപക്ഷികളായ യെല്ലോ വാർബ്ലർ എവിടെയും കാണപ്പെടുന്നു. ഈ പക്ഷിയുടെ ശരീരത്തിന്റെ താഴെഭാഗം ബ്രില്യന്റ് യെല്ലോയും മുകളിൽ ഗ്രീനിഷ്-ഗോൾഡൻകളറും കാണപ്പെടുന്നു. ഈ ഗ്രൂപ്പിലെ ഉപജാതികളിൽ ഭൂരിഭാഗവും തിളക്കത്തിൽ വ്യത്യസ്തമായിരിക്കും. ബർഗ്മാന്റെയും ഗ്ലോഗർ റൂളിന്റെയും അടിസ്ഥാനത്തിൽ ഇവയുടെ വലിപ്പം അനുസരിച്ച് ക്രമീകരിച്ചിരിക്കുന്നു.
ഗോൾഡൻ വാർബ്ലർ (പെറ്റക്കിയ ഗ്രൂപ്പ്, 17 ഉപവർഗ്ഗങ്ങൾ വെസ്റ്റ് ഇൻഡീസിലെ മാൻഗ്രൂവ് ചതുപ്പിൽ സാധാരണയായി വസിക്കുന്നു. പ്രാദേശിക കാലങ്ങൾക്കനുസൃതമായി കുടിയേറ്റം ഉണ്ടാകാം. ഉദാഹരണത്തിന് കെയ്മൻ ദ്വീപുകളിൽ, ഡി. പി.eoa 1979 നവംബറിൽ അസാധാരണമായി കണ്ടെത്തിയിരുന്നു. കേമൻ ബ്രാക്കിൽ ഇതിനെ കണ്ടെത്താനായില്ല.
പരിസ്ഥിതിവിജ്ഞാനം
വടക്കേ അമേരിക്കയിലെ തെക്കൻ ഭാഗങ്ങളിൽ അമേരിക്കൻ വാർബ്ലറുകൾക്ക് വംശനാശം സംഭവിക്കുന്നു. എങ്കിലും അവ തെക്കുവടക്ക് വരെ വ്യാപകമാകുകയും ഗൾഫ് ഓഫ് മെക്സിക്കോ ഉൾക്കടലിന്റെ ഭാഗങ്ങൾ ഒഴിവാക്കുകയും ചെയ്യുന്നു. വടക്കൻ ഒഹായോയിൽ, നൂറ് വർഷങ്ങൾക്ക് മുൻപ് ഉണ്ടായിരുന്ന പ്രജനന മൈതാനങ്ങളിൽ യെല്ലോ വാർബ്ലർ നിലനിന്നില്ല.
പുറം കണ്ണികൾ
വർഗ്ഗം:വടക്കേ അമേരിക്കയിലെ പക്ഷികൾ വർഗ്ഗം:കാൾ ലിനേയസ് നാമകരണം ചെയ്തവ
കേരളത്തിലെ കാർട്ടൂണിസ്റ്റുകളുടെ പട്ടിക
കേരളത്തിൽ ജനിച്ചതും ഇപ്പോൾ ജീവിച്ചിരിക്കുന്നവരും മരിച്ചുപോയവരുമായ കാർട്ടൂണിസ്റ്റുകളുടെ പട്ടികയാണിത്.
വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:കാർട്ടൂണിസ്റ്റുകൾ
മഹാമത്-സാലെ ഹാറൂൺ
ഛാഡിൽ നിന്നുള്ള ഒരു ചലച്ചിത്ര സംവിധായകനാണ് മഹാമത്-സലേ ഹറൂൺ (ഫ്രഞ്ച് ഉച്ചാരണം: [ma.ama sale aʁun]; അറബിക്: محمد الصالح هارون). 1961-ൽ ഛാഡിലെ അബെച്ചെയിൽ ജനിച്ചു. 1980-കളിലെ ആഭ്യന്തര യുദ്ധങ്ങളിൽ അദ്ദേഹം ഛാഡ് വിട്ടു. ആദ്യത്തെ ചാഡിയൻ മുഴുനീള ചലച്ചിത്ര സംവിധായകനാണ് ഹാറൂൺ. അദ്ദേഹം തന്റെ സിനിമകൾ എഴുതുകയും സംവിധാനം ചെയ്യുകയും ചെയ്യുന്നു. 1982 മുതൽ അദ്ദേഹം ഫ്രാൻസിലാണ് താമസിക്കുന്നതെങ്കിലും, അദ്ദേഹത്തിന്റെ മിക്ക സിനിമകളും ചാഡ് പശ്ചാത്തലമാക്കി നിർമ്മിച്ചതാണ്.
ജീവചരിത്രം
പാരീസിലെ കൺസർവേറ്റോയർ ലിബ്രെ ഡു സിനിമയിൽ നിന്നാണ് മഹാമത്-സലേ ഹറൂൺ സിനിമ പഠിച്ചത്. പിന്നീട് അദ്ദേഹം ബോർഡോ ഐ.യു.ടി (ടെക്‌നിക്കൽ ഇൻസ്റ്റിറ്റ്യൂട്ട്) യിൽ ജേണലിസം പഠിക്കാൻ പോയി. തുടർന്ന് ഫ്രാൻസിൽ പത്രപ്രവർത്തകനായി വർഷങ്ങളോളം ജോലി ചെയ്തു. 1991-ൽ അദ്ദേഹം തന്റെ ആദ്യ ഹ്രസ്വചിത്രം ടാൻ കൗൾ സംവിധാനം ചെയ്‌തു. എന്നാൽ 1994-ൽ സംവിധാനം ചെയ്‌ത തന്റെ രണ്ടാമത്തെ ചിത്രമായ മാറൽ ടാനി (25 മിനിറ്റ്) എന്ന ചിത്രത്തിന് ശേഷം അദ്ദേഹം പ്രശസ്തനായി. ഈ ചിത്രം പതിനേഴുകാരിയായ ഹലീമേയുടെ കഥയാണ് പറയുന്നത്. അവളുടെ കുടുംബം അവളെ അമ്പത് വയസ്സുള്ള ഒരു പുരുഷനെ വിവാഹം കഴിക്കാൻ നിർബന്ധിക്കുന്നു. ഹാലിമി വിവാഹം കഴിക്കാൻ വിസമ്മതിച്ചു.
1999-ൽ, മഹാമത്-സലേഹ് ഹാറൂൺ തന്റെ ആദ്യ ഫീച്ചർ ഫിലിം ബൈ ബൈ ആഫ്രിക്ക പുറത്തിറക്കി. അത് അദ്ദേഹം എഴുതി, സംവിധാനം ചെയ്യുകയും, അഭിനയിക്കുകയും ചെയ്തു. ഡോക്യു-ഡ്രാമയായ ഈ ചിത്രം, ചാഡിൽ നിന്നുള്ള ഒരു ചലച്ചിത്ര സംവിധായകന്റെ കഥയാണ് പറയുന്നത്. വെനീസ് ഫിലിം ഫെസ്റ്റിവലിൽ ഇതിന് ജൂറി പരാമർശം ലഭിച്ചു. ചാഡിൽ നിന്നുള്ള ആദ്യത്തെ ഫീച്ചർ ഫിലിം ആണ് ബൈ ബൈ ആഫ്രിക്ക.
2001-ൽ, ന്യൂയോർക്ക് സിറ്റിയിൽ നിന്നുള്ള ലെറ്റർ എന്ന ഹ്രസ്വചിത്രം അദ്ദേഹം സംവിധാനം ചെയ്തു. മിലാനിൽ നടന്ന 11-ാമത് ആഫ്രിക്കൻ ഫിലിം ഫെസ്റ്റിവലിൽ മികച്ച വീഡിയോയ്ക്കുള്ള സമ്മാനം ഇതിന് ലഭിച്ചു.
2002-ൽ അദ്ദേഹം തന്റെ രണ്ടാമത്തെ ഫീച്ചർ ഫിലിമായ അബൗന എഴുതി സംവിധാനം ചെയ്‌തു. 2003-ൽ ഫെസ്‌പാക്കോയിൽ ഇത് മികച്ച ഛായാഗ്രാഹകനുള്ള പുരസ്‌കാരം നേടി. ഛാഡിന്റെ തലസ്ഥാനമായ എൻ'ജമേനയുടെ പശ്ചാത്തലത്തിൽ രണ്ട് യുവ സഹോദരന്മാരുടെ (അമീന്റെയും താഹിറിന്റെയും ) കഥയാണ് അബൗന. ഒരു ദിവസം രാവിലെ ഉണരുമ്പോൾ അച്ഛൻ കുടുംബം ഉപേക്ഷിച്ചു എന്ന് അവർ മനസ്സിലാക്കുന്നു. ആൺകുട്ടികൾ അവരുടെ പിതാവിനെ നഗരത്തിൽ അന്വേഷിക്കാൻ തീരുമാനിക്കുന്നു. സിനിമാശാലയിൽ ഒരു സിനിമ കാണുമ്പോൾ, അവരുടെ പിതാവിനെ അഭിനേതാക്കളിൽ ഒരാളായി അവർ തിരിച്ചറിയുന്നു. ചിത്രം പരിശോധിക്കാൻ അവർ മോഷ്ടിക്കാൻ ശ്രമിച്ചെങ്കിലും അവർ പോലീസിന്റെ പിടിയിലാകുന്നു. അവരെ എങ്ങനെ കൈകാര്യം ചെയ്യണമെന്ന് അറിയാതെ മാനസികമായി തളർന്ന് അവരുടെ അമ്മ അവരെ ഒരു ഖുറാനിക് സ്കൂളിലേക്ക് അയയ്ക്കുന്നു. ഇവിടെ അവർ രക്ഷപ്പെട്ട് താഹിർ ഒരു ഊമയായ പെൺകുട്ടിയെ സ്കൂളിൽ കണ്ടുമുട്ടുന്നത് വരെ പിതാവിനെ കണ്ടെത്താനുള്ള ഒരു പദ്ധതി തയ്യാറാക്കുന്നു.
2003-ൽ എയ്ഡ്‌സ് ബാധിച്ച് മരിച്ച ഹാറൂണിന്റെ അടുത്ത സുഹൃത്തായ ഹിസ്സൈൻ ജിബ്രൈന്റെ (കലാല എന്ന വിളിപ്പേര്) അടുപ്പമുള്ള ഛായാചിത്രമായ കലാല എന്ന ഡോക്യുമെന്ററി ചിത്രീകരിച്ചു. ചലച്ചിത്ര നിർമ്മാതാവിന്റെ ആദ്യ രണ്ട് ഫീച്ചർ ഫിലിമുകൾ നിർമ്മിച്ചത് ഹിസ്സൈൻ ജിബ്രൈനാണ്. ഹാറൂൺ അദ്ദേഹത്തിന്റെ മരണത്തിൽ ആഴത്തിൽ സ്പർശിക്കുകയും അദ്ദേഹത്തിന്റെ ഓർമ്മയെ ബഹുമാനിക്കാൻ ആഗ്രഹിക്കുകയും ചെയ്തു.
2006-ൽ, മഹമത്-സലേ ഹറൂൺ ഡ്രൈ സീസൺ (ഡരാട്ട്) സംവിധാനം ചെയ്തു. 16-ആം വയസ്സിൽ, പിതാവിനോട് പ്രതികാരം ചെയ്യാൻ ചാഡിലെ തന്റെ ഗ്രാമം വിട്ട് തലസ്ഥാനമായ എൻ'ജമേനയിലേക്ക് പോയ യുവ അക്കിമിന്റെ കഥ. മുൻ യുദ്ധക്കുറ്റവാളിയായ കൊലപാതകിയെ അവൻ പെട്ടെന്ന് കണ്ടെത്തുകയും അവന്റെ ബേക്കറിയിൽ ഒരു അപ്രന്റീസായി നിയമിക്കുകയും ചെയ്യുന്നു. എന്നാൽ ഈ മനുഷ്യനുമായി അക്കിമിന് ഇതുവരെ അനുഭവിക്കാത്ത വികാരങ്ങൾ അനുഭവപ്പെടുന്നു. ഈ ചിത്രം യെനെങ്കയുടെ വെങ്കല പ്രതിമയും 2007-ൽ ഫെസ്‌പാക്കോയുടെ മികച്ച ഛായാഗ്രഹണത്തിനുള്ള അവാർഡും നേടി.
2008-ൽ അദ്ദേഹം സെക്‌സ്, ഓക്ര ആന്റ് സാൾട്ടഡ് ബട്ടർ (സെക്‌സ്, ഗോംബോ എറ്റ് ബ്യൂറെ സെയിൽ) സംവിധാനം ചെയ്തു. ഫ്രാൻസിലെ ബോർഡോക്‌സിലെ ചാഡിയൻ കുടിയേറ്റക്കാരുടെ കുടുംബത്തിന്റെ ജീവിതമാണ് ഈ കോമഡി പിന്തുടരുന്നത്. വളരെ പ്രായമുള്ള അവരുടെ ഭർത്താവിനെ ഹോർട്ടെൻസ് വഞ്ചിക്കുന്നു. അവരുടെ ഭർത്താവും വഴിതിരിഞ്ഞുപോകുന്നു. അവരുടെ മകൻ മാതാപിതാക്കളിൽ നിന്ന് തന്റെ ലൈംഗികത മറച്ചുവെക്കാൻ വളരെയധികം ശ്രമിക്കുന്നു. അതേസമയം, ഇളയ രണ്ട് ആൺമക്കൾ കുടുംബത്തിന് പുറത്ത് മാർഗനിർദേശം തേടുന്നു.
2010-ൽ അദ്ദേഹം തന്റെ നാലാമത്തെ ഫീച്ചർ ഫിലിം എ സ്‌ക്രീമിംഗ് മാൻ സംവിധാനം ചെയ്തു. അത് 2010 ലെ കാൻ ഫിലിം ഫെസ്റ്റിവലിൽ ജൂറി സമ്മാനം നേടി. ഛാഡിലെ ആഭ്യന്തരയുദ്ധത്താൽ വേർപിരിഞ്ഞ ആദമിന്റെയും മകൻ അബ്ദുലിന്റെയും കഥയാണ് ഈ ചിത്രം പറയുന്നത്. ഹോട്ടലിന്റെ പുതിയ മാനേജ്‌മെന്റ് മകന് തന്റെ ജോലി നൽകാൻ ആഗ്രഹിക്കുന്നതിനാൽ പിതാവിന്റെ ജോലി അപകടത്തിലാണ്. എൻ'ജമേനയിലെ വിമതരുടെ സാന്നിധ്യം മകനുമായി ബന്ധപ്പെടാനുള്ള വഴി നഷ്ടപ്പെടുത്താൻ ആദമിനെ പ്രേരിപ്പിക്കുന്നു. മോസ്‌ട്ര ഡി വെനീസിൽ വച്ച് ഈ ചിത്രത്തിന് ഹാറൂണിന് റോബർട്ട്-ബ്രെസൺ സമ്മാനം ലഭിച്ചു.
2011-ൽ, 2011-ലെ കാൻ ഫിലിം ഫെസ്റ്റിവലിൽ റോബർട്ട് ഡി നീറോ അധ്യക്ഷനായ പ്രധാന മത്സരത്തിന്റെ ജൂറി അംഗമായിരുന്നു.
2012-ൽ മോൺസിൽ നടന്ന 28-ാമത് ഇന്റർനാഷണൽ ലവ് ഫിലിം ഫെസ്റ്റിവലിന്റെ പ്രസിഡന്റായി അദ്ദേഹം തിരഞ്ഞെടുക്കപ്പെട്ടു.
2013-ൽ, അദ്ദേഹത്തിന്റെ ചിത്രം ഗ്രിഗ്രിസ് കാൻ ഫിലിം ഫെസ്റ്റിവലിൽ പാം ഡി ഓറിനായി നാമനിർദ്ദേശം ചെയ്യപ്പെട്ടു. ചാഡ് പശ്ചാത്തലമാക്കി, ഗ്രിസ്ഗ്രിസ് എന്ന വികലാംഗനായ യുവാവ് നർത്തകനാകാൻ സ്വപ്നം കാണുകയും കള്ളക്കടത്തിൽ ഏർപ്പെടുകയും ചെയ്യുന്ന കഥയാണ് ചിത്രം പറയുന്നത്. ഗ്രിസ്‌ഗ്രിസിനൊപ്പം, ഒരു രാജ്യത്തിന്റെ യുവാക്കളെ പൂർണ്ണമായ പുനർനിർമ്മാണത്തിൽ കാണിക്കാൻ മഹമത്-സാലെ ഹറൂൺ ശ്രമിക്കുന്നു.